title: Rozhodnutie Rady z 24. marca 1986, ktorým sa v mene spoločenstva prijíma príloha F 2 k Medzinárodnému dohovoru o zjednodušení a zosúladení colných režimov

text:
Dôležité právne oznámenie

|

31986D0103

Úradný vestník L 088 , 03/04/1986 S. 0042 - 0045 Fínske špeciálne vydanie: Kapitola 2 Zväzok 4 S. 0109  Švédske špeciálne vydanie: Kapitola 2 Zväzok 4 S. 0109

		Rozhodnutie Radyz 24. marca 1986,ktorým sa v mene spoločenstva prijíma príloha F 2 k Medzinárodnému dohovoru o zjednodušení a zosúladení colných režimov(86/103/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva,so zreteľom na návrh Komisie,keďže rozhodnutím 75/199/EHS [1] spoločenstvo uzavrelo Medzinárodný dohovor o zjednodušení a zosúladení colných režimov;keďže spoločenstvo môže prijať prílohu F 2, ktorá sa týka prepracovania tovaru do voľného obehu;keďže prijatie by sa však malo uvádzať spolu s určitými výhradami, aby sa zohľadnili osobitné požiadavky colnej únie a úroveň, ktorá sa v súčasnosti dosiahla pri zosúladení colných právnych predpisov,ROZHODLA TAKTO:Článok 1Príloha F 2 k Medzinárodnému dohovoru o zjednodušení a zosúladení colných režimov, ktorá sa týka prepracovania tovaru pre voľný obeh, sa týmto prijíma, v mene spoločenstva, s výhradou všeobecného charakteru a výhradou k odporúčanej praxi 7.Text prílohy spolu s výhradami je pripojený k tomuto rozhodnutiu.Článok 2Predseda Rady sa týmto oprávňuje poveriť osobu splnomocnenú na informovanie generálneho tajomníka Rady pre colnú spoluprácu o prijatí prílohy uvedenej v článku 1 spoločenstvom, s výhradami podľa toho istého článku [2].V Bruseli 24. marca 1986Za RadupredsedaG. Braks[1] Ú. v. ES L 100, 21.4.1975, s. 1.[2] Dátum nadobudnutia účinnosti prílohy F2 uverejní Generálny tajomník Rady v Úradnom vestníku Európskych spoločenstiev.--------------------------------------------------Výhrady spoločenstva vzťahujúce sa na prílohu F 2 k Medzinárodnému dohovoru o zjednodušení a zosúladení colných režimov1. Výhrada všeobecného charakteru (všeobecná pripomienka)"Právne predpisy spoločenstva sa vzťahujú iba na časť ustanovení tejto prílohy. V oblastiach, na ktoré sa nevzťahujú právne predpisy spoločenstva, členské štáty uplatnia v prípade potreby svoje výhrady."2. Odporúčaná prax 7"Za normálnych okolností spoločenstvo uplatňuje ustanovenia tejto odporúčanej praxe. Povolenie však udelí iba v prípade, ak prepustenie tovaru do režimu nemôže mať za následok obchádzanie platných pravidiel pôvodu alebo obmedzení množstva, ktoré sa uplatňujú v prípade dovezeného tovaru."--------------------------------------------------PRÍLOHA F 2TÝKAJÚCA SA PREPRACOVANIA TOVARU DO VOĽNÉHO OBEHUÚVODVo všeobecnosti sú clá a dane, ktorým podlieha tovar dovezený do voľného obehu, dobre prispôsobené tarifnej politike príslušnej krajiny. V určitých prípadoch je však taká úroveň dovozných ciel a daní, ktorým podlieha dovezený tovar, že každá zamýšľaná výroba, prepracovanie alebo ďalšie spracovanie tovaru po prepustení do voľného obehu by vykázalo neziskovosť celkovej obchodnej činnosti s výslednou stratou pre krajinu, pretože by sa takéto hospodárske činnosti presunuli do inej krajiny.Na druhej strane sa tieto hospodárske činnosti môžu podporiť tak, že sa určitému tovaru predtým, ako sa prepustí do voľného obehu, udelí povolenie na prepracovanie pod colným dohľadom.Cieľom colného režimu prepracovanie tovaru do voľného obehu je umožniť, ak je to v záujme národného hospodárstva, prepracovanie určitého dovezeného tovaru pod colným dohľadom tak, aby výška dovozných ciel a daní, ktorým podlieha takto získaný tovar, bola nižšia ako v prípade dovezeného tovaru.DEFINÍCIENa účely tejto prílohy:a) "prepracovanie tovaru do voľného obehu" je colný režim, v rámci ktorého možno dovezený tovar prepracovať, spracovať alebo opracovať pred prepustením do voľného obehu a pod colným dohľadom tak, aby výška dovozných ciel a daní, ktorým podlieha takto získaný výrobok, bola nižšia ako v prípade dovezeného tovaru;b) "prepustenie do voľného obehu" je colný režim, ktorý umožňuje, aby dovezený tovar zostal trvale na colnom území. Tento režim zahŕňa platbu všetkých splatných dovozných ciel a daní a vykonanie všetkých potrebných colných formalít;c) "dovozné clá a dane" sú clá a všetky ďalšie platby, dane a poplatky, ktoré sa vyberajú pri dovoze alebo v súvislosti s dovozom tovaru, s výnimkou platieb a poplatkov, ktorých výška je obmedzená približnou cenou poskytnutých služieb;d) "colné vyhlásenie" je vyhlásenie vykonané vo forme predpísanej colným orgánom, prostredníctvom ktorého dotknutá osoba označí colný režim, ktorý sa má uplatniť na tovar a poskytne údaje požadované zo strany colného orgánu pre použitie navrhovaného režimu;e) "colná kontrola" sú opatrenia uplatňované s cieľom zabezpečiť súlad so zákonmi a inými právnymi predpismi, za ktorých vykonávanie sú colné orgány zodpovedné;f) "záruka" je prostriedok, ktorý zaručuje vo vzťahu k colným orgánom, že povinnosť voči nim bude splnená. Záruka sa nazýva "celková", ak zaručuje, že budú splnené povinnosti vyplývajúce z viacerých operácií;g) "osoba" je tak fyzická osoba, ako aj právnická osoba, ak zo súvislostí nevyplýva niečo iné.PRINCÍPY1. NormaPrepracovanie tovaru do voľného obehu sa riadi ustanoveniami tejto prílohy.2. NormaVnútroštátne právne predpisy stanovia podmienky, ktoré sa majú splniť a colné formality, ktoré sa majú vykonať na prepracovanie tovaru do voľného obehu.Poznámky1. Udelenie povolenia na prepracovanie tovaru do voľného obehu môže podliehať podmienke, aby navrhované spracovateľské operácie posúdili príslušné orgány ako prospešné pre národné hospodárstvo.2. Právo prepracovať tovar do voľného obehu môže byť vyhradené osobám s bydliskom alebo sídlom na colnom území a ktorých činnosť je v súlade s požiadavkami colných orgánov.3. Colné orgány spravidla povoľujú, aby boli spracovateľské operácie vykonávané konkrétnymi osobami a na konkrétnom mieste (napr. v priestoroch dovozcu).4. Colné orgány môžu stanoviť štandardnú úroveň výťažnosti operácií pri prepracovaní tovaru do voľného obehu.3. NormaPovolenie režimu prepracovanie tovaru do voľného obehu podlieha podmienke, aby colným orgánom bolo umožnené sa ubezpečiť, že výrobky vzniknuté z prepracovania boli získané z dovezeného tovaru.4. NormaPovolenie režimu prepracovanie tovaru do voľného obehu podlieha podmienke, aby nebolo možné ekonomicky výhodne vrátiť tovaru po jeho prepracovaní pôvodný stav.OBLASŤ POUŽITIA5. NormaPrepracovanie tovaru do voľného obehu sa povolí pre osobitné kategórie tovaru, na ktorom sa vykonajú schválené spracovateľské operácie.PoznámkaPovolenie možno obmedziť na spracovateľské operácie, ktorých výsledkom sú výrobky zatriedené do určitých tarifných položiek.6. NormaPrepracovanie tovaru do voľného obehu sa neobmedzí iba na tovar, ktorý sa priamo dováža zo zahraničia, ale sa tiež povolí v prípade tovaru prepusteného z režimu tranzit, uskladňovania v colnom sklade alebo zo slobodného colného pásma.7. Odporúčaná praxPrepracovanie tovaru do voľného obehu by sa nemalo odmietnuť na základe krajiny pôvodu alebo krajiny, odkiaľ bol tovar zaslaný.8. NormaPrávo na prepracovanie tovaru do voľného obehu sa neobmedzí len na vlastníka dovezeného tovaru.9. Odporúčaný postupOsoby, ktoré vo veľkom rozsahu a nepretržite vykonávajú prepracovanie rovnakého druhu tovaru do voľného obehu by sa malo udeliť všeobecné povolenie vzťahujúce sa na takéto operácie.COLNÉ VYHLÁSENIE NA PREPRACOVANIE TOVARU DO VOĽNÉHO OBEHU10. NormaVnútroštátne právne predpisy určia podmienky, na základe ktorých sa podáva colné vyhlásenie na prepracovanie tovaru do voľného obehu a tovar sa predkladá na príslušnom colnom úrade.PoznámkaColné vyhlásenie sa spravidla podáva pred prepracovaním tovaru určeného do voľného obehu, ale v prípadoch, keď sú spracovateľské operácie pomerne jednoduché, môže sa povolenie na prepracovanie udeliť pred podaním colného vyhlásenia.ZÁRUKA11. NormaFormu prípadného poskytnutia záruky vzťahujúcej sa na prepracovanie tovaru do voľného obehu stanovia vnútroštátne právne predpisy alebo ju určia colné orgány v súlade s vnútroštátnymi právnymi predpismi.12. Odporúčaná praxVýber z rôznych prijateľných foriem poskytnutia záruky by sa mal ponechať na príslušnú osobu.13. NormaColné orgány určia v súlade s vnútroštátnymi právnymi predpismi výšku záruky vzťahujúcej sa na prepracovanie tovaru do voľného obehu, ktorá sa má poskytnúť.14. Odporúčaná praxVýška akejkoľvek záruky by sa mala stanoviť čo najnižšie vzhľadom na prípadné dovozné clá a dane, ktoré sa môžu uplatňovať.PoznámkaTáto odporúčaná prax nebráni stanoveniu výšky záruky na základe jednotnej sadzby v prípade, ak tovar možno zatriediť do veľkého počtu tarifných položiek.15. NormaAk sa má poskytnúť záruka na zabezpečenie, že povinnosti vyplývajúce z niekoľkých operácií v režime prepracovania tovaru do voľného obehu budú splnené, colné orgány prijmú celkovú záruku.16. Odporúčaná praxColné orgány by mali upustiť od požiadavky na poskytnutie záruky v prípade, ak sú presvedčené, že uhradenie všetkých prípadných splatných súm je zabezpečené iným spôsobom.SKONČENIE PREPRACOVANIA TOVARU DO VOĽNÉHO OBEHU17. NormaPrepracovanie tovaru do voľného obehu sa skončí, keď výrobky, ktoré vzniknú na základe prepracovania, budú prepustené do voľného obehu.18. NormaVo vnútroštátnych právnych predpisoch sa stanoví určujúci bod s cieľom stanovenia hodnoty a množstva tovaru prihláseného na prepustenie do colného režimu voľný obeh, ako aj sadzby dovozných ciel a daní, ktoré sa na takýto tovar vzťahujú.19. Odporúčaná praxNa žiadosť príslušnej osoby a ak to okolnosti odôvodňujú, colné orgány povolia skončenie režimu v prípade, že výrobky získané prepracovaním alebo spracovaním sú vyvezené, prepustené do režimu uskladňovania v colnom sklade alebo umiestnené do slobodného colného pásma.20. NormaAkýkoľvek odpad alebo zvyšky, ktoré vznikli pri prepracovaní tovaru do voľného obehu, podliehajú, ak boli prepustené do voľného obehu, dovozným clám a daniam, ktoré by sa na ne vzťahovali pri ich dovoze v takomto stave.PoznámkaMôže sa povoliť, aby sa takýto odpad alebo zvyšky pod colným dohľadom znehodnotili alebo vyviezli späť.21. NormaTovar určený na prepracovanie do voľného obehu alebo výrobky, ktoré sú výsledkom prepracovania, ktoré sa zničia alebo nenávratne stratia následkom nehody alebo vyššej moci predtým, ako boli prepustené do voľného obehu, nepodliehajú dovozným clám a daniam, ak takéto zničenie alebo strata je colným orgánom náležito preukázaná. Všetok odpad alebo zvyšky, ktoré zostanú po zničení, ak boli prepustené do voľného obehu, podliehajú dovozným clám a daniam, ktoré by sa uplatňovali na takýto odpad alebo zvyšky dovezené v takomto stave.UVOĽNENIE ZÁRUKY22. NormaVšetky poskytnuté záruky sa uvoľnia čo najskôr po skončení prepracovania tovaru do voľného obehu.INFORMÁCIE TÝKAJÚCE SA PREPRACOVANIA TOVARU DO VOĽNÉHO OBEHU23. NormaColné orgány zabezpečia, aby všetky príslušné informácie týkajúce sa prepracovania tovaru do voľného obehu boli ľahko dostupné každej osobe, ktorá o to prejaví záujem.--------------------------------------------------


title: 2006/83/ES: Rozhodnutie Rady z  30. januára 2006  o podpise v mene Európskeho spoločenstva a o dočasnom uplatňovaní dohody vo forme výmeny listov o predĺžení platnosti protokolu stanovujúceho na obdobie od  1. júna 2005  do  31. mája 2006  rybolovné možnosti a finančný príspevok podľa Dohody medzi Európskym hospodárskym spoločenstvom a vládou Demokratickej republiky Svätého Tomáša a Princovho ostrova o rybolove pri pobreží Svätého Tomáša a Princovho ostrova

text:
               11.2.2006

               SK

               Úradný vestník Európskej únie

               L 40/17

         ROZHODNUTIE RADY
   z 30. januára 2006
   o podpise v mene Európskeho spoločenstva a o dočasnom uplatňovaní dohody vo forme výmeny listov o predĺžení platnosti protokolu stanovujúceho na obdobie od 1. júna 2005 do 31. mája 2006 rybolovné možnosti a finančný príspevok podľa Dohody medzi Európskym hospodárskym spoločenstvom a vládou Demokratickej republiky Svätého Tomáša a Princovho ostrova o rybolove pri pobreží Svätého Tomáša a Princovho ostrova
   (2006/83/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 300 ods. 2,
   so zreteľom na návrh Komisie,
   keďže:

               (1)

               V súlade s Dohodou medzi Európskym hospodárskym spoločenstvom a vládou Demokratickej republiky Svätého Tomáša a Princovho ostrova o rybolove pri pobreží Svätého Tomáša a Princovho ostrova (1) pred uplynutím platnosti protokolu pripojeného k dohode zmluvné strany otvárajú rokovania s cieľom jednohlasne stanoviť obsah protokolu na nasledujúce obdobie, ako aj prípadné zmeny a doplnenia alebo dodatky prílohy.

               (2)

               Obe zmluvné strany sa dohodli predĺžiť platnosť súčasného protokolu schváleného nariadením Rady (ES) č. 2348/2002 z 9. decembra 2002 o uzavretí protokolu stanovujúceho na obdobie od 1. júna 2002 do 31. mája 2005 možnosti rybolovu a finančný príspevok určený v dohode medzi Európskym hospodárskym spoločenstvom a vládou Demokratickej republiky Svätého Tomáša a Princovho ostrova o rybolove mimo pobrežia Svätého Tomáša a Princovho ostrova (2) na dodatočné obdobie jedného roka dohodou vo forme výmeny listov do rokovaní o zmenách, ktoré sa majú vykonať v existujúcom protokole.

               (3)

               Na základe tejto výmeny listov rybári Spoločenstva získavajú právo rybolovu vo vodách, ktoré patria pod zvrchovanosť alebo jurisdikciu republiky Svätého Tomáša a Princovho ostrova v období od 1. júna 2005 do 31. mája 2006.

               (4)

               Na zabezpečenie pokračovania rybolovu plavidiel Spoločenstva je nevyhnutne potrebné, aby sa predĺženie platnosti uplatnilo v čo najkratšom termíne. Z tohto dôvodu je teda potrebné podpísanie dohody vo forme výmeny listov a jej dočasné uplatňovanie, a to do ukončenia postupov nevyhnutných na jej uzavretie.

               (5)

               Je potrebné potvrdiť spôsob rozdelenia rybolovných možností medzi členské štáty protokolu, ktorého platnosť sa končí,

         ROZHODLA TAKTO:
   Článok 1
   Podpis dohody vo forme výmeny listov o predĺžení platnosti protokolu stanovujúceho na obdobie od 1. júna 2005 do 31. mája 2006 rybolovné možnosti a finančný príspevok podľa Dohody medzi Európskym hospodárskym spoločenstvom a vládou Demokratickej republiky Svätého Tomáša a Princovho ostrova o rybolove pri pobreží Svätého Tomáša a Princovho ostrova sa týmto schvaľuje v mene Spoločenstva s výhradou uzavretia uvedenej dohody.
   Text dohody je pripojený k tomuto rozhodnutiu.
   Článok 2
   Dohoda sa uplatňuje dočasne od 1. júna 2005.
   Článok 3
   1.   Rybolovné možnosti stanovené v protokole sa rozdelia medzi členské štáty takto:

               a)

               plavidlá so záťahovými sieťami na lov tuniakov:

                           Francúzsko

                           :

                           18

                           Španielsko

                           :

                           18;

               b)

               plavidlá na lov tuniakov udicami:

                           Portugalsko

                           :

                           2;

               c)

               plavidlá s dlhými lovnými šnúrami na lov na hladine:

                           Španielsko

                           :

                           20

                           Portugalsko

                           :

                           5.

         2.   Ak žiadosti o povolenia týchto členských štátov nevyčerpajú rybolovné možnosti stanovené protokolom, Komisia môže zohľadniť žiadosti o povolenia iných členských štátov.
   Článok 4
   Členské štáty, ktorých plavidlá uskutočňujú rybolov podľa tejto dohody, oznámia Komisii množstvá každého úlovku v rybolovnej oblasti republiky Svätého Tomáša a Princovho ostrova v súlade s nariadením Komisie (ES) č. 500/2001 zo 14. marca 2001, ktorým sa ustanovujú podrobné pravidlá pre uplatňovanie nariadenia Rady (EHS) č. 2847/93 o monitorovaní úlovkov, ulovených rybárskymi plavidlami Spoločenstva vo vodách tretích krajín a na šírom mori (3).
   Článok 5
   Týmto sa predseda Rady poveruje určiť osobu(-y) splnomocnenú(-é) podpísať dohodu vo forme výmeny listov v mene Spoločenstva s výhradou jej uzavretia.

      V Bruseli 30. januára 2006

            Za Radu

            predsedníčka

         U. PLASSNIK

      (1)  Ú. v. ES L 54, 25.2.1984, s. 2.

      (2)  Ú. v. ES L 351, 28.12.2002, s. 12.

      (3)  Ú. v. ES L 73, 15.3.2001, s. 8.
    ---documentbreak---

               11.2.2006

               SK

               Úradný vestník Európskej únie

               L 40/19

         DOHODA
   vo forme výmeny listov o predĺžení platnosti protokolu stanovujúceho na obdobie od 1. júna 2005 do 31. mája 2006 rybolovné možnosti a finančný príspevok podľa Dohody medzi Európskym hospodárskym spoločenstvom a vládou Demokratickej republiky Svätého Tomáša a Princovho ostrova o rybolove pri pobreží Svätého Tomáša a Princovho ostrova
   Vážení páni,
   z dôvodu predĺženia platnosti v súčasnosti platného protokolu (od 1. júna 2002 do 31. mája 2005), ktorý stanovuje rybolovné možnosti a finančný príspevok podľa Dohody o rybolove medzi Európskym hospodárskym spoločenstvom a vládou Demokratickej republiky Svätého Tomáša a Princovho ostrova a do uskutočnenia rokovaní o zmenách, ktoré sa majú vykonať v existujúcom protokole, mám tú česť potvrdiť, že sme sa dohodli na nasledujúcom prechodnom režime:

               1.

               Režim uplatňovaný počas predchádzajúcich troch rokov sa uplatňuje naďalej na obdobie od 1. júna 2005 do 31. mája 2006.
               Finančný príspevok Spoločenstva v prechodnom režime zodpovedá ročnej sume stanovenej v článku 2 v súčasnosti uplatňovaného protokolu (637 500 EUR). Táto suma bude ako celok určená ako finančná kompenzácia a jej úhrada sa uskutoční najneskôr 31. januára 2006.
               Okrem toho Spoločenstvo v tomto roku financuje hodnotiacu štúdiu hlbinných druhov krabov v hodnote 50 000 EUR.

               2.

               Počas tohto obdobia bude počet rybárskych povolení obmedzený podľa článku 1 v súčasnosti uplatňovaného protokolu a výška poplatkov alebo záloh za povolenia bude stanovená v bode 2 prílohy k protokolu.

         Budem Vám zaviazaný, ak potvrdíte prijatie tohto listu a vyjadríte Váš súhlas s jeho obsahom.
   Prijmite, prosím, výraz mojej najhlbšej úcty.

         V mene Rady Európskej únie

   Vážení páni,
   mám česť potvrdiť dnešným dátumom prijatie Vášho listu tohto znenia:
   „Z dôvodu predĺženia platnosti v súčasnosti uplatňovaného protokolu (od 1. júna 2002 do 31. mája 2005), ktorý stanovuje možnosti rybolovu a finančný príspevok podľa Dohody o rybolove medzi Európskym hospodárskym spoločenstvom a vládou Demokratickej republiky Svätého Tomáša a Princovho ostrova a do uskutočnenia rokovaní o zmenách, ktoré sa majú vykonať v existujúcom protokole, mám tú česť potvrdiť, že sme sa dohodli na nasledujúcom prechodnom režime:

               1.

               Režim uplatňovaný počas predchádzajúcich troch rokov sa uplatňuje naďalej na obdobie od 1. júna 2005 do 31. mája 2006.
               Finančný príspevok Spoločenstva v prechodnom režime zodpovedá ročnej sume stanovenej v článku 2 v súčasnosti uplatňovaného protokolu (637 500 EUR). Táto suma bude ako celok určená ako finančná kompenzácia a jej úhrada sa uskutoční najneskôr 31. januára 2006.
               Okrem toho Spoločenstvo v tomto roku financuje hodnotiacu štúdiu hlbinných druhov krabov v hodnote 50 000 EUR.

               2.

               Počas tohto obdobia bude počet rybárskych povolení obmedzený podľa článku 1 v súčasnosti uplatňovaného protokolu a výška poplatkov alebo záloh za povolenia bude stanovená v bode 2 prílohy k protokolu.“

         Mám česť potvrdiť, že podmienky Vášho listu sú prijateľné pre vládu Demokratickej republiky Svätý Tomáš a Princov ostrov a že Váš list a tento list tvoria dohodu v súlade s Vaším návrhom.
   Prijmite, prosím, výraz mojej najhlbšej úcty.

         Za vládu Demokratickej republiky Svätého Tomáša a Princovho ostrova


title: Rozhodnutie Rady (EÚ) 2015/946 z 15. júna 2015, ktorým sa vymenúva nemecký náhradník Výboru regiónov

text:
               19.6.2015

               SK

               Úradný vestník Európskej únie

               L 154/13

         ROZHODNUTIE RADY (EÚ) 2015/946
   z 15. júna 2015,
   ktorým sa vymenúva nemecký náhradník Výboru regiónov
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh nemeckej vlády,
   keďže:

               (1)

               Rada prijala 26. januára 2015 rozhodnutie 2015/116/EÚ (1) a 5. februára 2015 rozhodnutie 2015/190/EÚ (2), ktorými sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020.

               (2)

               V dôsledku skončenia funkčného obdobia pána Clemensa LINDEMANNA 30. júna 2015 sa uvoľní miesto náhradníka Výboru regiónov,

         PRIJALA TOTO ROZHODNUTIE:
   Článok 1
   Za náhradníka Výboru regiónov sa na zvyšný čas funkčného obdobia, ktoré trvá do 25. januára 2020, vymenúva:

               —

               pán Bernd LANGE, Landrat des Landkreises Görlitz.

         Článok 2
   Toto rozhodnutie nadobúda účinnosť dňom jeho prijatia.
   Uplatňuje sa od 1. júla 2015.

      V Luxemburgu 15. júna 2015

            Za Radu

            predseda

         K. GERHARDS

      (1)  Ú. v. EÚ L 20, 27.1.2015, s. 42.

      (2)  Ú. v. EÚ L 31, 7.2.2015, s. 25.


title: 2008/146/ES: Rozhodnutie Rady z  28. januára 2008 o uzavretí v mene Európskeho spoločenstva Dohody medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis

text:
               27.2.2008

               SK

               Úradný vestník Európskej únie

               L 53/1

      ROZHODNUTIE RADY

   z 28. januára 2008
   o uzavretí v mene Európskeho spoločenstva Dohody medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis

   (2008/146/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 62, článok 63 prvý pododsek bod 3 a články 66 a 95 v spojení s článkom 300 ods. 2 prvým pododsekom druhou vetou a článkom 300 ods. 3 prvým pododsekom,
   so zreteľom na návrh Komisie,
   so zreteľom na stanovisko Európskeho parlamentu (1),
   keďže:

               (1)

               Po oprávnení udelenom Komisii 17. júna 2002 sa uzavreli rokovania so švajčiarskymi orgánmi o pridružení Švajčiarska k vykonávaniu, uplatňovaniu a vývoju schengenského acquis.

               (2)

               V súlade s rozhodnutím Rady 2004/860/ES (2) a s výhradou jej neskoršieho uzavretia bola 26. októbra 2004 podpísaná v mene Európskeho spoločenstva Dohoda medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis.

               (3)

               Dohoda by sa teraz mala schváliť.

               (4)

               Pokiaľ ide o vývoj schengenského acquis upraveného Zmluvou o založení Európskeho spoločenstva, ustanovenia rozhodnutia Rady 1999/437/ES zo 17. mája 1999 o určitých opatreniach na uplatňovanie dohody uzavretej Radou Európskej únie a Islandskou republikou a Nórskym kráľovstvom o pridružení týchto dvoch štátov k implementácii, uplatňovaniu a vývoju schengenských acquis
                   (3) sa uplatňujú podobne na vzťahy so Švajčiarskom.

               (5)

               Toto rozhodnutie neovplyvňuje postavenie Spojeného kráľovstva v súlade s Protokolom, ktorým sa začleňuje schengenské acquis do rámca Európskej únie, ktorý je prílohou k Zmluve o Európskej únii a k Zmluve o založení Európskeho spoločenstva, a s rozhodnutím Rady 2000/365/ES z 29. mája 2000 o žiadosti Spojeného kráľovstva Veľkej Británie a Severného Írska participovať na niektorých ustanoveniach schengenského acquis
                   (4).

               (6)

               Toto rozhodnutie neovplyvňuje postavenie Írska v súlade s Protokolom, ktorým sa začleňuje schengenské acquis do rámca Európskej únie, ktorý je prílohou k Zmluve o Európskej únii a k Zmluve o založení Európskeho spoločenstva, a s rozhodnutím Rady 2002/192/ES z 28. februára 2002 o žiadosti Írska zúčastňovať sa na niektorých ustanoveniach schengenských acquis
                   (5).

               (7)

               Toto rozhodnutie neovplyvňuje postavenie Dánska v súlade s Protokolom o postavení Dánska, ktorý je prílohou k Zmluve o Európskej únii a k Zmluve o založení Európskeho spoločenstva,

         ROZHODLA TAKTO:
   Článok 1
   Týmto sa v mene Európskeho spoločenstva schvaľuje Dohoda medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis a súvisiace dokumenty pozostávajúce zo záverečného aktu, dohody vo forme výmeny listov o výboroch, ktoré pomáhajú Komisii pri výkone jej výkonnej právomoci, a spoločného vyhlásenia o spoločných zasadaniach spoločných výborov.
   Text dohody, záverečného aktu, výmeny listov a spoločného vyhlásenia je pripojený k tomuto rozhodnutiu (6).
   Článok 2
   Toto rozhodnutie sa vzťahuje na oblasti upravené ustanoveniami uvedenými v prílohách A a B dohody a na ich vývoj do takého rozsahu, do akého je alebo v súlade s rozhodnutím 1999/436/ES (7) bola za právny základ týchto ustanovení stanovená Zmluva o založení Európskeho spoločenstva.
   Článok 3
   Ustanovenia článkov 1 až 4 rozhodnutia 1999/437/ES sa uplatňujú rovnako na pridruženie Švajčiarska k vykonávaniu, uplatňovaniu a vývoju schengenského acquis upraveného Zmluvou o založení Európskeho spoločenstva.
   Článok 4
   Týmto sa predseda Rady poveruje určiť osobu(-y) splnomocnenú(-é) v mene Európskeho spoločenstva uložiť listinu o schválení uvedenú v článku 14 dohody s cieľom vyjadriť súhlas Spoločenstva byť viazané.
   Článok 5
   Toto rozhodnutie sa uverejní v Úradnom vestníku Európskej únie.

      V Bruseli 28. januára 2008

            Za Radu

            predseda

         D. RUPEL

      (1)  Stanovisko z 13. októbra 2005 (zatiaľ neuverejnené v úradnom vestníku).

      (2)  Ú. v. EÚ L 370, 17.12.2004, s. 78.

      (3)  Ú. v. ES L 176, 10.7.1999, s. 31.

      (4)  Ú. v. ES L 131, 1.6.2000, s. 43.

      (5)  Ú. v. ES L 64, 7.3.2002, s. 20.

      (6)  Pozri stranu 52 tohto úradného vestníka.

      (7)  Ú. v. ES L 176, 10.7.1999, s. 17.


title: Rozhodnutie Rady z 28. septembra 2000 ustanovujúce postup zmeny článkov 40 ods. 4 a 5, 41 ods. 7 a 65 ods. 2 Dohovoru, ktorým sa vykonáva Schengenská dohoda zo 14. júna 1985 o postupnom zrušení kontrol na spoločných hraniciach

text:
Dôležité právne oznámenie

|

32000D0586

Úradný vestník L 248 , 03/10/2000 S. 0001 - 0002

		Rozhodnutie Radyz 28. septembra 2000ustanovujúce postup zmeny článkov 40 ods. 4 a 5, 41 ods. 7 a 65 ods. 2 Dohovoru, ktorým sa vykonáva Schengenská dohoda zo 14. júna 1985 o postupnom zrušení kontrol na spoločných hraniciach(2000/586/SVV)RADA EURÓPSKEJ ÚNIEso zreteľom na Zmluvu o Európskej únii, najmä na jej články 31 písm. b), 32 a 34,so zreteľom na iniciatívu Luxemburského veľkovojvodstva [1],so zreteľom na stanovisko Európskeho parlamentu [2],keďže:(1) 24. júna 1997 sa vlády Belgického kráľovstva, Dánskeho kráľovstva, Spolkovej republiky Nemecko, Helénskej republiky, Španielskeho kráľovstva, Francúzskej republiky, Talianskej republiky, Luxemburského veľkovojvodstva, Holandského kráľovstva, Rakúskej republiky, Portugalskej republiky, Fínskej republiky a Švédskeho kráľovstva dohodli na protokole, ktorý mení a dopĺňa články 40, 41 a 65 Dohovoru vykonávajúceho Schengenskú dohodu zo 14. júna 1985 podpísaného v Schengene 19. júna 1990 (ďalej len "protokol") ustanovením zjednodušeného postupu na zmenu odkazov v týchto článkoch na "funkcionárov", "orgány" a "príslušné ministerstvá";(2) 1. mája 1999, dátum nadobudnutia platnosti Amsterdamskej zmluvy, ktorá stanovila, okrem iného, integráciu schengenského acquis do rámca Európskej únie, tento protokol nenadobudol platnosť;(3) tento protokol nie je súčasťou schengenského acquis integrovaného do Európskej únie;(4) po integrácii schengenského acquis do rámca Európskej únie členské štáty už nemôžu modifikovať dohovor podpísaný v Schengene 19. júna 1990 vykonávajúci Schengenskú dohodu zo 14. júna 1985 o postupnom zrušení kontrol na spoločných hraniciach (ďalej len "Schengenský dohovor");(5) po integrácii schengenského acquis do rámca Európskej únie ešte stále existuje potreba zjednodušeného postupu na zmenu odkazov na "funkcionárov", "orgány" a "príslušné ministerstvá", prostredníctvom ktorého by Rada umožnila každému členskému štátu modifikovať odkaz na jeho "funkcionárov", "orgány" a "príslušné ministerstvá" podľa ustanovení článkov 40 ods. 4 a 5, 41 ods. 7 a 65 ods. 2 Schengenského dohovoru (doplneného ustanoveniami dohôd o pristúpení k Schengenskému dohovoru) bez potreby formálneho prijatia zmeny odkazov Radou, ak by vnútorné zmeny a reorganizácie spôsobili, že existujúci odkaz už nebude presný;(6) ľubovoľná modifikácia horeuvedených ustanovení, ktoré nevyplynú len z vnútorných zmien alebo reorganizácií, ale majú za cieľ rozšírenie právomocí podľa ustanovení článkov 40 a 41 na iných "funkcionárov" a "orgány" má byť prijatá v súlade s príslušnými ustanoveniami zmluvy;(7) Spojené kráľovstvo sa zúčastní na tomto rozhodnutí v súlade s článkom 8 ods. 2 rozhodnutia Rady 2000/365/ES z 29. mája 2000, ktoré sa týka požiadavky Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis [3] pokiaľ sa toto rozhodnutie týka ustanovení schengenského acquis uvedených v tomto rozhodnutí;(8) toto rozhodnutie ďalej rozvíja ustanovenia, pre ktoré bola schválená užšia spolupráca podľa protokolu pripojeného k Zmluve o Európskej únii a Zmluve o založení Európskeho spoločenstva, integrujúce schengenské acquis do rámca Európskej únie a ktoré spadajú do jednej z oblastí, ktorých sa týka článok 1 rozhodnutia Rady 1999/437/ES zo 17. mája 1999 o niektorých opatreniach na uplatnenie dohody uzavretej medzi Radou Európskej únie a Islandskou republikou a Nórskym kráľovstvom týkajúcich sa pripojenia sa týchto dvoch štátov k vykonávaniu, uplatňovaniu a rozvoju schengenského acquis [4],ROZHODLA TAKTO:Článok 11. Každý členský štát môže pozmeniť odkazy podľa ustanovení článkov 40 ods. 4 a 5, 41 ods. 7 a 65 ods. 2 Schengenského dohovoru na "funkcionárov""orgány" a "príslušné ministerstvá" vo vzťahu k jeho funkcionárom, orgánom a príslušným ministerstvám, vždy keď v dôsledku vnútorných zmien alebo reorganizácií existujúce odkazy už nebudú presné.2. Ľubovoľnú zmenu vykonanú podľa odseku 1 oznámi príslušný členský štát generálnemu tajomníkovi Rady, ktorý bude oznámenie distribuovať všetkým členom Rady.3. Rada zabezpečí, aby bola každá takáto zmena uverejnená v Úradnom vestníku Európskych spoločenstiev.4. Zmena nadobudne účinnosť dňom jej uverejnenia v uvedenom Úradnom vestníku Európskych spoločenstiev.Článok 2Postup stanovený v článku 1 sa taktiež uplatní na zmeny, ktoré už boli vykonané podľa článku 1.Článok 3Toto rozhodnutie nadobúda účinnosť dňom jeho uverejnenia v Úradnom vestníku Európskych spoločenstiev.V Bruseli 28. septembra 2000Za RadupredsedaD. Vaillant[1] Ú. v. ES C 131, 12.5.2000, s. 7.[2] Stanovisko doručené 14. júna 2000 (ešte neuverejnené v úradnom vestníku).[3] Ú. v. ES L 131, 1.6.2000, s. 43.[4] Ú. v. ES L 176, 10.7.1999, s. 31.--------------------------------------------------


title: 2010/676/EÚ: Rozhodnutie Rady z  8. novembra 2010 o podpise Dohody vo forme výmeny listov medzi Európskou úniou a Nórskym kráľovstvom o dodatočných obchodných preferenciách v oblasti poľnohospodárskych výrobkov na základe článku 19 Dohody o Európskom hospodárskom priestore v mene Únie

text:
               10.11.2010

               SK

               Úradný vestník Európskej únie

               L 292/1

         ROZHODNUTIE RADY
   z 8. novembra 2010
   o podpise Dohody vo forme výmeny listov medzi Európskou úniou a Nórskym kráľovstvom o dodatočných obchodných preferenciách v oblasti poľnohospodárskych výrobkov na základe článku 19 Dohody o Európskom hospodárskom priestore v mene Únie
   (2010/676/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 5,
   so zreteľom na návrh Európskej komisie,
   keďže:

               (1)

               V článku 19 Dohody o Európskom hospodárskom priestore sa uvádza, že zmluvné strany sa zaväzujú pokračovať vo svojom úsilí s cieľom dosiahnuť postupnú liberalizáciu vzájomného obchodu s poľnohospodárskymi výrobkami.

               (2)

               V septembri 2005 Rada poverila Komisiu, aby začala rokovania s Nórskom s cieľom dosiahnuť vyššiu mieru liberalizácie dvojstranného obchodu s poľnohospodárskymi výrobkami v rámci článku 19 Dohody o Európskom hospodárskom priestore. Rokovania boli úspešne ukončené a dohoda vo forme výmeny listov medzi Európskou úniou a Nórskym kráľovstvom o dodatočných obchodných preferenciách v oblasti poľnohospodárskych výrobkov na základe článku 19 Dohody o Európskom hospodárskom priestore („dohoda“) bola parafovaná 28. januára 2010.

               (3)

               Dohoda by sa mala v mene Únie podpísať, s výhradou jej uzavretia,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpis Dohody vo forme výmeny listov medzi Európskou úniou a Nórskym kráľovstvom o dodatočných obchodných preferenciách v oblasti poľnohospodárskych výrobkov na základe článku 19 Dohody o Európskom hospodárskom priestore („dohoda“) s výhradou uzavretia uvedenej dohody (1).
   Článok 2
   Týmto sa predseda Rady poveruje určiť osobu(-y) oprávnenú(-é) podpísať dohodu v mene Únie s výhradou jej uzavretia.
   Článok 3
   Toto rozhodnutie nadobúda účinnosť dňom jeho prijatia.

      V Bruseli 8. novembra 2010

            Za Radu

            predseda

         M. WATHELET

      (1)  Text dohody sa uverejní s rozhodnutím o jej uzavretí.


title: 2011/813/EÚ: Rozhodnutie Rady z  1. decembra 2011 , ktorým sa vymenúva jeden španielsky náhradník Výboru regiónov

text:
               7.12.2011

               SK

               Úradný vestník Európskej únie

               L 324/33

         ROZHODNUTIE RADY
   z 1. decembra 2011,
   ktorým sa vymenúva jeden španielsky náhradník Výboru regiónov
   (2011/813/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh španielskej vlády,
   keďže:

               (1)

               Rada prijala 22. decembra 2009 a 18. januára 2010 rozhodnutia 2009/1014/EÚ (1) a 2010/29/EÚ (2), ktorými sa vymenúvajú členovia a náhradníci Výboru regiónov na obdobie od 26. januára 2010 do 25. januára 2015.

               (2)

               V dôsledku skončenia funkčného obdobia pána Miguela LUCENU BARRANQUERA sa uvoľnilo jedno miesto náhradníka,

         PRIJALA TOTO ROZHODNUTIE:
   Článok 1
   Za náhradníčku Výboru regiónov sa na zvyšný čas funkčného obdobia, ktoré trvá do 25. januára 2015, vymenúva:

               —

               pani Elvira SAINT-GERONS HERRERA, Secretaria General de Acción Exterior de la Junta de Andalucía.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 1. decembra 2011

            Za Radu

            predseda

         W. KOSINIAK-KAMYSZ

      (1)  Ú. v. EÚ L 348, 29.12.2009, s. 22.

      (2)  Ú. v. EÚ L 12, 19.1.2010, s. 11.


title: 2014/597/EÚ: Rozhodnutie Európskeho parlamentu z  3. apríla 2014 o absolutórium za plnenie rozpočtu Európskej agentúry pre bezpečnosť sietí a informácií za rozpočtový rok 2012

text:
               5.9.2014

               SK

               Úradný vestník Európskej únie

               L 266/252

         ROZHODNUTIE EURÓPSKEHO PARLAMENTU
   z 3. apríla 2014
   o absolutórium za plnenie rozpočtu Európskej agentúry pre bezpečnosť sietí a informácií za rozpočtový rok 2012
   (2014/597/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej agentúry pre bezpečnosť sietí a informácií za rozpočtový rok 2012,

               —

               so zreteľom na správu Dvora audítorov o overení konečnej ročnej účtovnej závierky Európskej agentúry pre bezpečnosť sietí a informácií za rozpočtový rok 2012 spolu s odpoveďami agentúry (1),

               —

               so zreteľom na odporúčanie Rady z 18. februára 2014 (05849/2014 – C7-0054/2014),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (ES) č. 460/2004 z 10. marca 2004, ktorým sa zriaďuje Európska agentúra pre bezpečnosť sietí a informácií (4), a najmä na jeho článok 17,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5),

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (6), a najmä na jeho článok 108,

               —

               so zreteľom na článok 77 rokovacieho poriadku a prílohu VI rokovacieho poriadku,

               —

               so zreteľom na správu Výboru pre kontrolu rozpočtu (A7-0194/2014),

               1.

               udeľuje riaditeľovi Európskej agentúry pre bezpečnosť sietí a informácií absolutórium za plnenie rozpočtu agentúry za rozpočtový rok 2012;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Európskej agentúry pre bezpečnosť sietí a informácií, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 365, 13.12.2013, s. 172.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 77, 13.3.2004, s. 1.

      (5)  Ú. v. ES L 357, 31.12.2002, s. 72.

      (6)  Ú. v. EÚ L 328, 7.12.2013, s. 42.


title: 2010/334/CFSP: Rozhodnutie Politického a bezpečnostného výboru EU SSR GUINEA-BISSAU/1/2010 z  15. júna 2010 o vymenovaní vedúceho misie Európskej únie na podporu reformy sektora bezpečnosti v Guinejsko-bissauskej republike (EU SSR GUINEA-BISSAU)

text:
               17.6.2010

               SK

               Úradný vestník Európskej únie

               L 151/18

         ROZHODNUTIE POLITICKÉHO A BEZPEČNOSTNÉHO VÝBORU EU SSR GUINEA-BISSAU/1/2010
   z 15. júna 2010
   o vymenovaní vedúceho misie Európskej únie na podporu reformy sektora bezpečnosti v Guinejsko-bissauskej republike (EU SSR GUINEA-BISSAU)
   (2010/334/SZBP)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä jej článok 38 tretí pododsek,
   so zreteľom na jednotnú akciu Rady 2008/112/SZBP z 12. februára 2008 o misii Európskej únie na podporu reformy sektora bezpečnosti v Guinejsko-bissauskej republike (EU SSR GUINEA-BISSAU) (1), a najmä na jej článok 8 ods. 1 druhý pododsek,
   keďže:

               (1)

               Podľa článku 8 ods. 1 jednotnej akcie 2008/112/SZBP Rada v súlade s článkom 38 zmluvy poverila Politický a bezpečnostný výbor („PBV“) prijímať príslušné rozhodnutia na účely vykonávania politickej kontroly a strategického usmerňovania misie EU SSR GUINEA-BISSAU vrátane rozhodnutia vymenovať vedúceho misie.

               (2)

               PBV 5. marca 2008 na návrh generálneho tajomníka Rady/vysokého predstaviteľa pre spoločnú zahraničnú a bezpečnostnú politiku vymenoval rozhodnutím EU SSR GUINEA-BISSAU/1/2008 (2) za vedúceho misie Európskej únie EU SSR GUINEA-BISSAU Juana Estebana VERASTEGUIA.

               (3)

               Vysoká predstaviteľka Únie pre zahraničné veci a bezpečnostnú politiku navrhla, aby sa do funkcie vedúceho misie Európskej únie EU SSR GUINEA-BISSAU od 1. júla 2010 vymenoval Fernando AFONSO, ktorý nahradí Juana Estebana VERASTEGUIHO,

         PRIJAL TOTO ROZHODNUTIE:
   Článok 1
   Fernando AFONSO sa týmto vymenúva za vedúceho misie Európskej únie na podporu reformy sektora bezpečnosti v Guinejsko-bissauskej republike (EU SSR GUINEA-BISSAU) od 1. júla 2010.
   Článok 2
   Rozhodnutie Politického a bezpečnostného výboru EU SSR GUINEA-BISSAU/1/2008 z 5. marca 2008 sa týmto zrušuje.
   Článok 3
   Toto rozhodnutie nadobúda účinnosť dňom jeho prijatia.
   Uplatňuje sa do skončenia účinnosti jednotnej akcie Rady 2008/112/SZBP.

      V Bruseli 15. júna 2010

            Za Politický a bezpečnostný výbor

            predseda

         C. FERNÁNDEZ-ARIAS

      (1)  Ú. v. EÚ L 40, 14.2.2008, s. 11.

      (2)  Ú. v. EÚ L 73, 15.3.2008, s. 34.


title: Rozhodnutie Politického a bezpečnostného výboru (SZBP) 2016/563 z 15. marca 2016 o prijatí príspevku Turecka na poradnú misiu Európskej únie pre reformu sektora civilnej bezpečnosti na Ukrajine (EUAM Ukraine) (EUAM Ukraine/2/2016)

text:
               12.4.2016

               SK

               Úradný vestník Európskej únie

               L 96/37

         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2016/563
   z 15. marca 2016
   o prijatí príspevku Turecka na poradnú misiu Európskej únie pre reformu sektora civilnej bezpečnosti na Ukrajine (EUAM Ukraine) (EUAM Ukraine/2/2016)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38 tretí odsek,
   so zreteľom na rozhodnutie Rady 2014/486/SZBP z 22. júla 2014 o poradnej misii Európskej únie pre reformu sektora civilnej bezpečnosti na Ukrajine (EUAM Ukraine) (1),
   keďže:

               (1)

               Rada podľa článku 10 ods. 3 rozhodnutia 2014/486/SZBP poverila Politický a bezpečnostný výbor (ďalej len „PBV“), aby prijímal príslušné rozhodnutia o prijatí príspevkov tretích štátov na misiu EUAM Ukraine.

               (2)

               Veliteľ civilných operácií odporučil, aby PBV prijal navrhovaný príspevok Turecka na misiu EUAM Ukraine a aby ho považoval za významný.

               (3)

               Turecko by malo byť oslobodené od finančných príspevkov do rozpočtu misie EUAM Ukraine,

         PRIJAL TOTO ROZHODNUTIE:
   Článok 1
   Príspevky tretích štátov
   1.   Príspevok Turecka na misiu EUAM Ukraine sa prijíma a považuje sa za významný.
   2.   Turecko je oslobodené od finančných príspevkov do rozpočtu misie EUAM Ukraine.
   Článok 2
   Nadobudnutie účinnosti
   Toto rozhodnutie nadobúda účinnosť dňom jeho prijatia.
   Uplatňuje sa od 3. novembra 2015.

      V Bruseli 15. marca 2016

            Za Politický a bezpečnostný výbor

            predseda

         W. STEVENS

      (1)  Ú. v. EÚ L 217, 23.7.2014, s. 42.


title: 2012/381/EÚ: Rozhodnutie Rady z  13. decembra 2011 o uzavretí Dohody medzi Európskou úniou a Austráliou o spracovaní a prenose údajov z osobného záznamu o cestujúcom (PNR) leteckými dopravcami Austrálskemu úradu pre colnú správu a ochranu hraníc

text:
               14.7.2012

               SK

               Úradný vestník Európskej únie

               L 186/3

         ROZHODNUTIE RADY
   z 13. decembra 2011
   o uzavretí Dohody medzi Európskou úniou a Austráliou o spracovaní a prenose údajov z osobného záznamu o cestujúcom (PNR) leteckými dopravcami Austrálskemu úradu pre colnú správu a ochranu hraníc
   (2012/381/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 82 ods. 1 písm. d) a článok 87 ods. 2 písm. a) v spojení s jej článkom 218 ods. 6 písm. a),
   so zreteľom na návrh Európskej komisie,
   so zreteľom na súhlas Európskeho parlamentu,
   keďže:

               (1)

               Dňa 2. decembra 2010 Rada prijala rozhodnutie, v ktorom oprávnila Komisiu začať rokovania v mene Únie s Austráliou o prenose a použití údajov z osobných záznamov o cestujúcom (PNR) v záujme predchádzania terorizmu a inej závažnej nadnárodnej trestnej činnosti a boja proti nim.

               (2)

               V súlade s rozhodnutím Rady 2012/380/EÚ (1) bola Dohoda medzi Európskou úniou a Austráliou o spracovaní a prenose údajov z osobného záznamu o cestujúcom (PNR) leteckými dopravcami Austrálskemu úradu pre colnú správu a ochranu hraníc (ďalej len „dohoda“) podpísaná s výhradou jej uzavretia k neskoršiemu dátumu.

               (3)

               Dohoda by sa mala uzavrieť.

               (4)

               Dohoda rešpektuje základné práva a dodržiava zásady uznané predovšetkým Chartou základných práv Európskej únie (ďalej len „charta“), a to najmä právo na rešpektovanie súkromného a rodinného života uznané v článku 7 charty, právo na ochranu osobných údajov uznané v článku 8 charty a právo na účinný prostriedok nápravy a na spravodlivý proces uznané v článku 47 charty. Dohoda by sa mala uplatňovať v súlade s uvedenými právami a zásadami.

               (5)

               V súlade s článkom 3 Protokolu o postavení Spojeného kráľovstva a Írska s ohľadom na priestor slobody, bezpečnosti a spravodlivosti, ktorý je pripojený k Zmluve o Európskej únii a Zmluve o fungovaní Európskej únie, uvedené členské štáty oznámili ich želanie zúčastniť sa na prijatí a uplatňovaní tohto rozhodnutia.

               (6)

               V súlade s článkami 1 a 2 Protokolu o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na prijatí tohto rozhodnutia, nie je viazané dohodou ani nepodlieha jej uplatňovaniu,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Dohoda medzi Európskou úniou a Austráliou o spracovaní a prenose údajov z osobného záznamu o cestujúcom (PNR – Passenger Name Record) leteckými dopravcami Austrálskemu úradu pre colnú správu a ochranu hraníc (ďalej len „dohoda“).
   Text dohody je pripojený k tomuto rozhodnutiu.
   Článok 2
   Predseda Rady určí osobu splnomocnenú pristúpiť v mene Únie k výmene schvaľovacích listín podľa článku 29 dohody s cieľom vyjadriť súhlas Únie s tým, že bude touto dohodou viazaná (2).
   Článok 3
   Toto rozhodnutie nadobúda účinnosť dňom po jeho uverejnení v Úradnom vestníku Európskej únie.

      V Bruseli 13. decembra 2011

            Za Radu

            predseda

         M. CICHOCKI

      (1)  Pozri stranu 2 tohto úradného vestníka.

      (2)  Deň nadobudnutia platnosti dohody uverejní Generálny sekretariát Rady v Úradnom vestníku Európskej únie.
   ZÁVEREČNÝ AKT
   Zástupcovia:
   EURÓPSKEJ ÚNIE,
   na jednej strane a
   AUSTRÁLIE,
   na strane druhej,
   ktorí sa 29. septembra 2011 zišli v Bruseli s cieľom podpísať Dohodu medzi Európskou úniou a Austráliou o spracovaní a prenose údajov z osobného záznamu o cestujúcom (PNR) leteckými dopravcami Austrálskemu úradu pre colnú správu a ochranu hraníc, pri podpise tejto dohody:

               —

               prijali spoločné vyhlásenie pripojené k tomuto záverečnému aktu.

      NA DÔKAZ TOHO podpísaní splnomocnení zástupcovia podpísali tento záverečný akt.
      V Bruseli 29. septembra 2011

         Za Európsku úniu

         Za Austráliu

   SPOLOČNÉ VYHLÁSENIE EURÓPSKEJ ÚNIE A AUSTRÁLIE O DOHODE O SPRACOVANÍ A PRENOSE ÚDAJOV Z OSOBNÉHO ZÁZNAMU O CESTUJÚCOM (PNR) LETECKÝMI DOPRAVCAMI AUSTRÁLSKEMU ÚRADU PRE COLNÚ SPRÁVU A OCHRANU HRANÍC
   Pokiaľ ide o vykonávanie Dohody o spracovaní a prenose údajov z osobného záznamu o cestujúcom (PNR) leteckými dopravcami Austrálskemu úradu pre colnú správu a ochranu hraníc (ďalej len „dohoda“), Európska únia a Austrália dospeli v súvislosti s ich záväzkami podľa článkov 19 a 24 dohody k nasledovnej zhode:

               1.

               V kontexte spoločného mechanizmu konzultácie a preskúmania ustanoveného v článku 24 dohody si budú Austrália a Európska únia v prípade potreby vymieňať informácie, pokiaľ ide o prenos osobných údajov o cestujúcom (PNR) občanov Európskej únie a osôb s trvalým pobytom v Európskej únii orgánom tretích krajín, ako sa uvádza v článku 19 dohody.

               2.

               Je potrebné zaistiť, aby sa v kontexte mechanizmu konzultácie a preskúmania ustanoveného v článku 24 dohody všetky príslušné informácie poskytovali za podmienok upravujúcich takéto prenosy, a to na individuálnom základe v súlade s ustanoveniami článku 19.

               3.

               Osobitnú pozornosť je potrebné venovať poskytovaniu všetkých záruk pre vykonávanie ustanovení článku 19 ods. 1 písm. a), aby sa uspokojivo zabezpečilo, že tretie krajiny, ktoré získavajú takéto údaje, súhlasia s tým, že údajom poskytnú právne a praktické záruky uvedené v dohode.

               4.

               V prípade, že sa údaje občana Európskej únie alebo osoby s trvalým pobytom v Európskej únii prenášajú podľa článku 19 ods. 1 písm. f), je potrebné ustanoviť osobitné mechanizmy podávania správ medzi orgánmi členských štátov a Austráliou.

          ---documentbreak---

               14.7.2012

               SK

               Úradný vestník Európskej únie

               L 186/4

         PREKLAD
   DOHODA
   medzi Európskou úniou a Austráliou o spracovaní a prenose údajov z osobného záznamu o cestujúcom (PNR) leteckými dopravcami Austrálskemu úradu pre colnú správu a ochranu hraníc
   EURÓPSKA ÚNIA, ďalej len „EÚ“
   na jednej strane a
   AUSTRÁLIA
   na druhej strane,
   ďalej spolu len „zmluvné strany“,
   SO ŽELANÍM účinne predchádzať terorizmu a závažnej nadnárodnej trestnej činnosti a bojovať proti nim v záujme ochrany svojich demokratických spoločností a spoločných hodnôt,
   V SNAHE posilniť a povzbudiť spoluprácu medzi zmluvnými stranami v duchu partnerstva Európskej únie a Austrálie,
   UZNÁVAJÚC, že spoločné využívanie informácií je podstatným prvkom boja proti terorizmu a závažnej nadnárodnej trestnej činnosti a že využívanie údajov z osobného záznamu o cestujúcom (PNR) je v tejto súvislosti dôležitým nástrojom,
   UZNÁVAJÚC význam predchádzania terorizmu a boja proti terorizmu, ako aj závažnej nadnárodnej trestnej činnosti pri súčasnom dodržiavaní základných práv a slobôd, najmä práva na súkromie a ochranu osobných údajov,
   MAJÚC NA PAMÄTI článok 6 Zmluvy o Európskej únii o dodržiavaní základných práv, právo na súkromie v súvislosti so spracovaním osobných údajov, ako sa uvádza v článku 16 Zmluvy o fungovaní Európskej únie, zásadu proporcionality a nevyhnutnosti v súvislosti s právom na súkromný a rodinný život, rešpektovanie súkromia a ochranu osobných údajov podľa článku 8 Európskeho dohovoru o ochrane ľudských práv a základných slobôd, Dohovor Rady Európy č. 108 o ochrane jednotlivcov, pokiaľ ide o automatické spracovanie osobných údajov a jeho dodatkový protokol 181, články 7 a 8 Charty základných práv Európskej únie a článok 17 Medzinárodného paktu o občianskych a politických právach o práve na súkromie,
   UZNÁVAJÚC, že Austrália a EÚ podpísali v roku 2008 dohodu medzi Európskou úniou a Austráliou o spracúvaní a prenose údajov zo záznamu o cestujúcom (PNR – Passenger Name Record) s pôvodom v Európskej únii leteckými dopravcami Austrálskej colnej správe, ktorá sa predbežne uplatňuje od času podpísania, nenadobudla však platnosť,
   BERÚC NA VEDOMIE, že Európsky parlament sa 5. mája 2010 rozhodol odložiť hlasovanie o udelení súhlasu s uvedenou dohodou a svojím rozhodnutím z 11. novembra 2010 uvítal odporúčanie Európskej komisie Rade Európskej únie prerokovať novú dohodu,
   UZNÁVAJÚC príslušné ustanovenia austrálskeho colného zákona z roku 1901 (Cth) (ďalej len „colný zákon“) a najmä jeho oddielu 64AF, v ktorom sa od všetkých prevádzkovateľov medzinárodnej osobnej leteckej dopravy, ktorí vykonávajú leteckú dopravu do Austrálie, z nej alebo cez ňu, vyžaduje, aby na požiadanie poskytli Austrálskemu úradu pre colnú správu a ochranu hraníc údaje PNR v rozsahu, v ktorom sú tieto údaje zhromaždené a uložené v kontrolných systémoch leteckého dopravcu na rezervácie a odlety konkrétnym spôsobom a v konkrétnej forme,
   UZNÁVAJÚC, že austrálsky zákon o colnej správe z roku 1985 (Cth), zákon o migrácii z roku 1958 (Cth), trestný zákon z roku 1914 (Cth), zákon o ochrane súkromia z roku 1988 (Cth), zákon o prístupe k informáciám z roku 1982 (Cth), zákon o generálnom audítorovi z roku 1997 (Cth), zákon o ombudsmanovi z roku 1976 (Cth) a zákon o verejnej službe z roku 1999 (Cth) zabezpečujú ochranu údajov, práva na prístup a odškodnenie, nápravu a poznámku, a opravné prostriedky a postihy za zneužívanie osobných údajov,
   BERÚC NA VEDOMIE záväzok Austrálie, že Austrálsky úrad pre colnú správu a ochranu hraníc spracúva údaje PNR výhradne s cieľom predchádzať, odhaľovať, vyšetrovať a trestne stíhať teroristické trestné činy a závažnú nadnárodnú trestnú činnosť v súlade s prísnymi bezpečnostnými opatreniami súvisiacimi s ochranou súkromia a osobných údajov uvedenými v tejto dohode,
   KLADÚC DÔRAZ na dôležitosť spoločného využívania analytických údajov, ktoré Austrália získala z PNR v spolupráci s policajnými a justičnými orgánmi členských štátov Európskej únie, Europolom alebo Eurojustom, ako prostriedok na podporu medzinárodnej policajnej a justičnej spolupráce,
   POTVRDZUJÚC, že táto dohoda nepredstavuje precedens pre žiadne budúce rokovania medzi Austráliou a Európskou úniou alebo medzi jednou zo zmluvných strán a iným štátom, pokiaľ ide o spracúvanie a prenos údajov PNR alebo akejkoľvek inej formy údajov, a berúc na vedomie, že je možné preskúmať potrebu a uskutočniteľnosť podobných dohôd pre cestujúcich po mori,
   SA DOHODLI TAKTO:
   KAPITOLA I

      VŠEOBECNÉ USTANOVENIA

   Článok 1
   Účel dohody
   V snahe zaistiť bezpečnosť a ochranu verejnosti táto dohoda zabezpečuje prenos údajov PNR s pôvodom v EÚ Austrálskemu úradu pre colnú správu a ochranu hraníc. V tejto dohode sa ustanovujú podmienky, za ktorých sa takéto údaje môžu prenášať a používať, ako aj spôsob ochrany týchto údajov.
   Článok 2
   Vymedzenie pojmov
   Na účely tejto dohody:

               a)

               „dohoda“ znamená túto dohodu, jej prílohy a akékoľvek ich zmeny a doplnenia;

               b)

               „osobné údaje“ znamenajú akúkoľvek informáciu, ktorá sa týka identifikovanej alebo identifikovateľnej fyzickej osoby: identifikovateľná osoba je osoba, ktorú možno identifikovať, priamo alebo nepriamo, najmä pomocou overenia identifikačného čísla alebo jedného alebo viacerých faktorov špecifických pre jej fyzickú, fyziologickú, duševnú, hospodársku, kultúrnu alebo sociálnu identitu;

               c)

               „spracúvanie“ je akákoľvek operácia alebo súbor operácií, ktoré sa vykonávajú s údajmi PNR automatizovanými alebo inými prostriedkami, ako je zhromažďovanie, zaznamenávanie, usporadúvanie, uchovávanie, úprava alebo zmena, vyhľadávanie, nahliadanie do nich, využívanie, sprístupnenie odovzdaním alebo postúpením, šírenie alebo poskytovanie iným spôsobom, spájanie alebo kombinovanie, blokovanie, vymazávanie alebo ničenie;

               d)

               „leteckí dopravcovia“ sú leteckí dopravcovia, ktorí majú rezervačné systémy a/alebo údaje PNR spracúvané na území Európskej únie a vykonávajú osobnú leteckú prepravu v medzinárodnej leteckej doprave do Austrálie, z nej alebo cez ňu;

               e)

               „rezervačné systémy“ znamenajú rezervačný systém leteckých dopravcov, systém riadenia odletov alebo ekvivalentné systémy zabezpečujúce rovnaké funkcie;

               f)

               „osobné záznamy o cestujúcom“ alebo „údaje PNR“ sú informácie, ktoré v EÚ spracúvajú leteckí dopravcovia o cestovných požiadavkách každého cestujúceho uvedených v prílohe 1, ktorá obsahuje informácie potrebné na spracovanie a kontrolu rezervácií rezervujúcimi a zúčastnenými leteckými dopravcami;

               g)

               „cestujúci“ je cestujúci alebo člen posádky vrátane kapitána;

               h)

               „citlivé údaje“ sú akékoľvek osobné údaje týkajúce sa rasového alebo etnického pôvodu, politických názorov, náboženského alebo filozofického presvedčenia, členstva v odboroch, zdravia alebo sexuálneho života.

         Článok 3
   Rozsah pôsobnosti
   1.   Austrália zabezpečí, že Austrálsky úrad pre colnú správu a ochranu hraníc bude spracúvať údaje PNR získané na základe tejto dohody výhradne s cieľom odhaľovať, vyšetrovať a trestne stíhať teroristické trestné činy alebo závažné nadnárodné trestné činy a predchádzať im.
   2.   Teroristické trestné činy zahŕňajú:

               a)

               činy osoby, ktoré zahŕňajú násilie, alebo sú inak nebezpečné pre ľudský život, alebo vytvárajú riziko poškodenia majetku alebo infraštruktúry a o ktorých sa vzhľadom na ich povahu a okolnosti odôvodnene predpokladá, že sa páchajú s cieľom:

                           i)

                           zastrašiť alebo vytvárať nátlak na obyvateľstvo;

                           ii)

                           zastrašiť, donútiť alebo vytvárať nátlak na vládu alebo medzinárodnú organizáciu, aby konala alebo sa konania zdržala;

                           iii)

                           vážne destabilizovať alebo zničiť základné politické, ústavné, hospodárske alebo sociálne štruktúry krajiny alebo medzinárodnej organizácie;

               b)

               napomáhanie, sponzorovanie alebo poskytovanie finančnej, materiálnej či technickej podpory pre činy opísané v písmene a) alebo poskytovanie finančných či iných služieb pre uvedené činy alebo na ich podporu;

               c)

               poskytovanie alebo zhromažďovanie finančných prostriedkov akýmkoľvek spôsobom, priamo či nepriamo, s úmyslom, že sa majú použiť, alebo s vedomím, že sa majú použiť, v plnej miere alebo čiastočne na vykonanie ktoréhokoľvek činu opísaného v písmenách a) alebo b), alebo

               d)

               napomáhanie, podnecovanie činov opísaných v písmenách a), b) alebo c) alebo pokusy o tieto činy.

         3.   Závažný nadnárodný trestný čin je trestný čin, ktorý sa v Austrálii postihuje výkonom trestu alebo ochranným opatrením na maximálne obdobie najmenej štyroch rokov alebo vyšším trestom, ako to ustanovuje austrálske právo, ak ide o trestný čin nadnárodnej povahy. Trestný čin sa posudzuje ako čin nadnárodnej povahy, najmä ak:

               a)

               sa pácha vo viac ako jednej krajine;

               b)

               sa pácha v jednej krajine, ale podstatná časť jeho prípravy, plánovania, riadenia alebo kontroly sa uskutočňuje v inej krajine;

               c)

               sa pácha v jednej krajine, ale je do neho zapojená organizovaná zločinecká skupina, ktorá vyvíja trestnú činnosť vo viac ako jednej krajine, alebo

               d)

               sa pácha v jednej krajine, ale má vážne účinky v inej krajine.

         4.   Vo výnimočných prípadoch môže Austrália spracúvať údaje PNR, ak je to potrebné, na ochranu životných záujmov ktorejkoľvek osoby, ako je riziko úmrtia, vážneho poranenia alebo ohrozenia zdravia.
   5.   Okrem toho, na účely dohľadu nad verejnou správou a jej zodpovednosti a umožnenia náhrady škody a postihu za zneužitie údajov, môžu byť údaje PNR spracúvané v každom jednotlivom prípade, ak austrálske právne predpisy osobitne vyžadujú takéto spracovanie.
   Článok 4
   Zabezpečenie poskytovania údajov PNR
   1.   Leteckí dopravcovia poskytujú údaje PNR obsiahnuté v ich rezervačných systémoch Austrálskemu úradu pre colnú správu a ochranu hraníc. Žiadne právne ustanovenia ktorejkoľvek zmluvnej strany im nesmú brániť dodržiavať príslušný austrálsky právny predpis, ktorý ich zaväzuje takto poskytovať údaje.
   2.   Austrália nebude požadovať od leteckých dopravcov, aby poskytovali prvky údajov PNR, ktoré ešte nie sú zhromaždené alebo obsiahnuté v ich rezervačných systémoch.
   3.   Ak údaje PNR prenesené leteckými dopravcami zahŕňajú iné údaje ako tie, ktoré sú uvedené v prílohe 1, Austrálsky úrad pre colnú správu a ochranu hraníc ich vymaže.
   Článok 5
   Primeranosť
   Dodržiavanie tejto dohody zo strany Austrálskeho úradu pre colnú správu a ochranu hraníc bude v zmysle príslušných právnych predpisov EÚ o ochrane údajov predstavovať primeranú úroveň ochrany údajov PNR postúpených Austrálskemu úradu pre colnú správu a ochranu hraníc na účely tejto dohody.
   Článok 6
   Policajná a justičná spolupráca
   1.   Austrálsky úrad pre colnú správu a ochranu hraníc zabezpečí v rámci možností dostupnosť príslušných a náležitých informácií získaných z údajov PNR pre policajné a justičné orgány príslušného členského štátu Európskej únie alebo Europol alebo Eurojust, v rámci pôsobnosti ich príslušných mandátov a v súlade s presadzovaním práva alebo inými dohodami o spoločnom využívaní informácií medzi Austráliou a ktorýmkoľvek členským štátom Európskej únie, prípadne Europolom alebo Eurojustom.
   2.   Policajný alebo justičný orgán členského štátu Európskej únie, Europol alebo Eurojust môže v rámci pôsobnosti svojich príslušných mandátov požiadať o prístup k údajom PNR alebo k príslušným a náležitým informáciám získaným z údajov PNR, čo je potrebné v konkrétnom prípade na prevenciu, odhalenie, vyšetrovanie alebo trestné stíhanie teroristických trestných činov alebo závažných nadnárodných trestných činov na území Európskej únie. Austrálsky úrad pre colnú správu a ochranu hraníc sprístupní tieto informácie v súlade s dohodami a ustanoveniami uvedenými v odseku 1.
   KAPITOLA II

      BEZPEČNOSTNÉ OPATRENIA UPLATNITEĽNÉ NA SPRACOVANIE ÚDAJOV PNR

   Článok 7
   Ochrana údajov a nediskriminácia
   1.   Údaje PNR podliehajú ustanoveniam austrálskeho zákona o ochrane súkromia z roku 1988 (Cth) (ďalej len „zákon o ochrane súkromia“), ktorým sa upravuje zhromažďovanie, používanie, úschova a zverejňovanie, zabezpečenie a prístup, ako aj zmena osobných informácií, ktoré má v držbe väčšina austrálskych ministerstiev a vládnych úradov.
   2.   Austrália zabezpečí, že bezpečnostné opatrenia uplatniteľné na spracovanie údajov PNR podľa tejto dohody a príslušných vnútroštátnych právnych predpisov sa budú uplatňovať na všetkých cestujúcich bez diskriminácie, najmä na základe štátnej príslušnosti alebo krajiny trvalého pobytu alebo fyzickej prítomnosti v Austrálii.
   Článok 8
   Citlivé údaje
   Akékoľvek spracovanie citlivých údajov PNR Austrálskym úradom pre colnú správu a ochranu hraníc je zakázané. Pokiaľ údaje PNR o cestujúcom, ktoré sa prenášajú Austrálskemu úradu pre colnú správu a ochranu hraníc, zahŕňajú citlivé údaje, Austrálsky úrad pre colnú správu a ochranu hraníc takéto citlivé údaje vymaže.
   Článok 9
   Bezpečnosť a integrita údajov
   1.   S cieľom zabrániť náhodnému alebo neoprávnenému zničeniu alebo náhodnej strate, zmene, neoprávnenému zverejneniu alebo prístupu, alebo akýmkoľvek neoprávneným formám ich spracovania:

               a)

               zariadenie na spracovanie údajov PNR sa uchováva v zabezpečenom fyzickom prostredí, pričom sa používajú špičkové systémy a kontrola fyzického narušenia;

               b)

               údaje PNR sa uchovávajú oddelene od akýchkoľvek iných údajov. Pri porovnávaní môžu údaje prichádzať do systému PNR, nie však zo systému PNR do iných databáz. Prístup k systému PNR musí byť limitovaný na obmedzený počet úradníkov v rámci Austrálskeho úradu pre colnú správu a ochranu hraníc, ktorí sú osobitne oprávnení generálnym riaditeľom Austrálskeho úradu pre colnú správu a ochranu hraníc na spracovanie údajov PNR na účely tejto dohody. Títo úradníci pristupujú k systému PNR na zabezpečených pracoviskách, ktoré sú neoprávneným osobám neprístupné;

               c)

               prístup úradníkov uvedených v písmene b) k systému PNR kontroluje bezpečnostný prístupový systém, ako je viacúrovňové prihlasovanie s použitím užívateľského mena a hesla;

               d)

               prístup k sieti Austrálskeho úradu pre colnú správu a ochranu hraníc a k akýmkoľvek údajom obsiahnutým v systéme PNR je predmetom auditu. Vytvorený záznam o audite obsahuje meno užívateľa, pracovné miesto užívateľa, dátum a čas prístupu, obsah dopytu a počet vrátených záznamov;

               e)

               všetky údaje PNR sa zabezpečene prenášajú z Austrálskeho úradu pre colnú správu a ochranu hraníc iným orgánom;

               f)

               systém PNR zabezpečí zisťovanie a ohlasovanie porúch;

               g)

               údaje PNR sú chránené pred akýmkoľvek manipulovaním, zmenou, pridávaním alebo poškodením v dôsledku nesprávneho fungovania systému;

               h)

               nerobia sa žiadne kópie databázy PNR iné ako na zálohovanie na obnovu po havárii.

         2.   Akékoľvek porušenie bezpečnosti údajov, najmä také, ktoré má za následok náhodné alebo neoprávnené zničenie alebo náhodnú stratu, zmenu, neoprávnené zverejnenie alebo prístup alebo akékoľvek neoprávnené formy spracovania, podlieha účinným a odrádzajúcim sankciám.
   3.   Austrálsky úrad pre colnú správu a ochranu hraníc musí ohlásiť každé porušenie bezpečnosti údajov Úradu austrálskeho zmocnenca pre informácie a informovať Európsku komisiu o tom, že takéto porušenie bolo ohlásené.
   Článok 10
   Dohľad a zodpovednosť
   1.   Dodržiavanie pravidiel na ochranu údajov austrálskymi vládnymi orgánmi spracúvajúcimi údaje PNR podlieha dohľadu zo strany austrálskeho zmocnenca pre informácie, ktorý má v rámci ustanovení zákona o ochrane súkromia právomoc preskúmať dodržiavanie zákona o ochrane súkromia úradmi, monitorovať a preskúmať rozsah, v akom Austrálsky úrad pre colnú správu a ochranu hraníc dodržiava zákon o ochrane súkromia.
   2.   Austrálsky úrad pre colnú správu a ochranu hraníc má v rámci zákona o ochrane súkromia mechanizmy umožňujúce austrálskemu zmocnencovi pre informácie vykonávať pravidelné formálne kontroly všetkých aspektov používania údajov PNR pochádzajúcich z EÚ Austrálskym úradom pre colnú správu a ochranu hraníc, politík a postupov zaobchádzania s týmito údajmi a prístupu k nim.
   3.   Austrálsky zmocnenec pre informácie bude najmä prerokúvať sťažnosti podané jednotlivcom bez ohľadu na jeho štátnu príslušnosť alebo krajinu trvalého pobytu súvisiace s ochranou jeho práv a slobôd, pokiaľ ide o spracovanie osobných údajov. Príslušná osoba bude informovaná o výsledku sťažnosti. Austrálsky zmocnenec pre informácie bude tiež pomáhať príslušným osobám pri uplatňovaní ich práv na základe tejto dohody, najmä práv na prístup, nápravu a odškodnenie.
   4.   Jednotlivci majú tiež právo podať sťažnosť ombudsmanovi Austrálskeho zväzu, pokiaľ ide o zaobchádzanie s nimi zo strany Austrálskeho úradu pre colnú správu a ochranu hraníc.
   Článok 11
   Transparentnosť
   1.   Austrália požiada leteckých dopravcov, aby poskytovali cestujúcim zrozumiteľné a zmysluplné informácie súvisiace so zhromažďovaním, spracovaním a účelom používania údajov PNR. Tieto informácie sa budú podľa možností poskytovať v čase rezervácie.
   2.   Austrália sprístupní verejnosti, najmä na príslušných webových stránkach vlády, informácie o účele zhromažďovania a využívania PNR Austrálskym úradom pre colnú správu a ochranu hraníc. Tieto informácie budú obsahovať údaje o tom, ako požiadať o prístup, nápravu a odškodnenie.
   Článok 12
   Právo na prístup
   1.   Každý jednotlivec má právo na prístup k svojim údajom PNR na základe žiadosti predloženej Austrálskemu úradu pre colnú správu a ochranu hraníc. Takýto prístup sa poskytuje bez zbytočného obmedzenia alebo zdržania. Toto právo udeľuje austrálsky zákon o prístupe k informáciám z roku 1982 (Cth) (ďalej len „zákon o prístupe k informáciám“) a zákon o ochrane súkromia. Právo na prístup sa ďalej rozširuje na možnosť požiadať o dokumenty v držbe Austrálskeho úradu pre colnú správu a ochranu hraníc a získať ich nezávisle od toho, či údaje, ktoré sa ho týkajú, boli prenesené alebo sprístupnené, a informácie o príjemcoch alebo kategóriách príjemcov, ktorým boli údaje zverejnené.
   2.   Zverejnenie informácií podľa odseku 1 môže podliehať opodstatneným právnym obmedzeniam uplatňovaným na základe austrálskeho práva s cieľom zaručiť prevenciu, odhaľovanie, vyšetrovanie alebo stíhanie trestných činov a chrániť verejnosť alebo národnú bezpečnosť pri náležitom zohľadnení oprávnených záujmov príslušného jednotlivca.
   3.   Akékoľvek odmietnutie alebo obmedzenie prístupu sa vystaví jednotlivcovi v písomnej forme do tridsiatich (30) dní alebo v rámci akéhokoľvek zákonného predĺženia tejto lehoty. Súčasne sa mu oznámia faktické alebo právne dôvody, na ktorých sa toto rozhodnutie zakladá. Toto oznámenie sa môže opomenúť, ak existuje dôvod podľa odseku 2. Vo všetkých týchto prípadoch sú jednotlivci informovaní o ich práve podať sťažnosť proti rozhodnutiu Austrálskeho úradu pre colnú správu a ochranu hraníc. Táto sťažnosť sa predloží austrálskemu zmocnencovi pre informácie. Jednotlivec ďalej bude informovaný o prostriedkoch dostupných podľa austrálskeho práva na požiadanie o administratívne alebo súdne odškodnenie.
   4.   Ak jednotlivec predloží sťažnosť austrálskemu zmocnencovi pre informácie, ako sa uvádza v odseku 3, musí byť oficiálne informovaný o výsledku vyšetrovania sťažnosti. Minimálne musí dostať potvrdenie, či boli dodržané jeho práva na ochranu údajov v súlade s touto dohodou.
   5.   Austrálsky úrad pre colnú správu a ochranu hraníc nesprístupní údaje PNR verejnosti okrem jednotlivcov, ktorých údaje PNR boli spracované, alebo ich zástupcom.
   Článok 13
   Právo na opravu a vymazanie
   1.   Každý jednotlivec má právo usilovať o opravu svojich údajov PNR spracovaných Austrálskym úradom pre colnú správu a ochranu hraníc, ak sú tieto údaje nepresné. Oprava môže vyžadovať vymazanie.
   2.   Žiadosti o opravu údajov PNR v držbe Austrálskeho úradu pre colnú správu a ochranu hraníc sa môžu predkladať priamo Austrálskemu úradu pre colnú správu a ochranu hraníc na základe zákona o prístupe k informáciám alebo zákona o ochrane súkromia.
   3.   Austrálsky úrad pre colnú správu a ochranu hraníc vykoná všetky potrebné overenia súvisiace so žiadosťou a bez zbytočného odkladu informuje jednotlivca o tom, či boli jeho údaje PNR opravené alebo vymazané. Toto oznámenie sa písomne vydá jednotlivcovi do tridsiatich (30) dní alebo v rámci akéhokoľvek zákonného predĺženia tejto lehoty a poskytne mu informácie o možnosti podať austrálskemu zmocnencovi pre informácie sťažnosť proti rozhodnutiu Austrálskeho úradu pre colnú správu a ochranu hraníc a takisto o prostriedkoch dostupných podľa austrálskeho práva na požiadanie o administratívne alebo súdne odškodnenie.
   4.   Ak jednotlivec predloží sťažnosť austrálskemu zmocnencovi pre informácie, ako sa uvádza v odseku 3, musí byť oficiálne informovaný o výsledku vyšetrovania.
   Článok 14
   Právo na odškodnenie
   1.   Každý jednotlivec má právo na účinné administratívne alebo súdne odškodnenie, ak boli porušené jeho práva uvedené v tejto dohode.
   2.   Každý jednotlivec, ktorý utrpel škodu v dôsledku neoprávnenej operácie spracovania alebo akéhokoľvek aktu nezlučiteľného s právami uvedenými v tejto dohode, má právo požiadať o účinné opravné opatrenia, ktoré môžu zahŕňať náhradu škody od Austrálie.
   3.   Práva uvedené v odsekoch 1 a 2 sa poskytujú jednotlivcom bez ohľadu na ich štátnu príslušnosť alebo krajinu pôvodu, miesto trvalého pobytu alebo fyzickú prítomnosť v Austrálii.
   Článok 15
   Automatizované spracovanie údajov PNR
   1.   Austrálsky úrad pre colnú správu a ochranu hraníc alebo iné vládne orgány uvedené v prílohe 2 nesmú prijať žiadne rozhodnutie, ktoré významne postihuje cestujúceho alebo vytvára na neho nepriaznivý právny vplyv len na základe automatizovaného spracovania údajov PNR.
   2.   Austrálsky úrad pre colnú správu a ochranu hraníc nesmie vykonávať automatizované spracovanie údajov na základe citlivých údajov.
   Článok 16
   Uchovávanie údajov
   1.   Údaje PNR sa uchovávajú najviac päť a pol roka od dátumu prvého prevzatia údajov PNR Austrálskym úradom pre colnú správu a ochranu hraníc. Počas tohto obdobia sa údaje PNR uchovávajú v systéme PNR len na účely prevencie, odhaľovania, vyšetrovania a trestného stíhania teroristických trestných činov alebo závažnej nadnárodnej trestnej činnosti, a to takto:

               a)

               Od prvého prevzatia do troch rokov sú všetky údaje PNR prístupné pre obmedzený počet úradníkov Austrálskeho úradu pre colnú správu a ochranu hraníc osobitne oprávnených generálnym riaditeľom Austrálskeho úradu pre colnú správu a ochranu hraníc na identifikáciu cestujúcich, ktorí môžu byť osobami potenciálneho záujmu.

               b)

               Od troch rokov po prvom prevzatí do konca päť a polročného obdobia sa údaje PNR uchovávajú v systéme PNR, ale všetky prvky údajov, ktoré môžu slúžiť na identifikáciu cestujúceho, ktorého sa údaje PNR týkajú, musia byť zamaskované. Takéto anonymizované údaje PNR musia byť prístupné iba obmedzenému počtu úradníkov Austrálskeho úradu pre colnú správu a ochranu hraníc osobitne oprávnených generálnym riaditeľom Austrálskeho úradu pre colnú správu a ochranu hraníc na vykonávanie analýz súvisiacich s teroristickými trestnými činmi alebo závažnou nadnárodnou trestnou činnosťou. Úplný prístup k údajom PNR povolí len členovi riadiaceho útvaru Austrálskeho úradu pre colnú správu a ochranu hraníc, ak je potrebné vykonať vyšetrovania s cieľom prevencie, odhaľovania, vyšetrovania a trestného stíhania teroristických trestných činov a závažnej nadnárodnej trestnej činnosti.

         2.   Na dosiahnutie anonymizácie sa musia zamaskovať tieto prvky PNR:

               a)

               meno (mená);

               b)

               iné mená v PNR vrátane počtu cestujúcich v PNR;

               c)

               všetky dostupné kontaktné údaje (vrátane pôvodcu informácií);

               d)

               všeobecné poznámky vrátane iných doplnkových informácií (OSI – other suplementary information), informácií o zvláštnych službách (SSI) a informácií o zvláštnych požiadavkách (SSR – special service request), ak obsahujú akékoľvek informácie umožňujúce identifikovať fyzickú osobu, a

               e)

               všetky zhromaždené vopred spracované údaje o cestujúcom (APP – advance passenger processing) alebo údaje z vopred získaných informácií o cestujúcom (API – advance passenger information), ak obsahujú akékoľvek informácie umožňujúce identifikovať fyzickú osobu.

         3.   Bez ohľadu na odsek 1 údaje PNR požadované na osobitné vyšetrovanie, trestné stíhanie alebo vymáhanie trestov za teroristické trestné činy alebo závažnú nadnárodnú trestnú činnosť môžu byť spracované na účely daného vyšetrovania, trestného stíhania alebo vykonania sankcií. Údaje PNR sa môžu uchovávať dovtedy, kým sa neuzavrie príslušné vyšetrovanie alebo trestné stíhanie, alebo kým sa nevykoná sankcia.
   4.   Po uplynutí lehoty na uchovávanie údajov uvedenej v odsekoch 1 a 3 sa údaje PNR trvalo vymažú.
   Článok 17
   Zápis a dokumentovanie údajov PNR
   1.   Akékoľvek spracovanie, vrátane prístupu a konzultovania alebo prenosu údajov PNR, ako aj žiadosti o údaje PNR orgánmi Austrálie alebo tretích krajín, a to aj v prípade odmietnutia, zapisuje alebo dokumentuje Austrálsky úrad pre colnú správu a ochranu hraníc s cieľom overiť zákonnosť spracovania údajov, vlastného monitorovania a zabezpečenia náležitej integrity údajov a bezpečnosti spracovania údajov.
   2.   Zápisy alebo dokumentovanie pripravené podľa odseku 1 sa používajú len na účely dohľadu a kontroly vrátane vyšetrovania a riešenia záležitostí súvisiacich s neoprávneným prístupom.
   3.   Zápisy alebo dokumentovanie pripravené podľa odseku 1 sa na požiadanie oznámia austrálskemu zmocnencovi pre informácie. Austrálsky zmocnenec pre informácie použije tieto informácie len na dohľad nad ochranou údajov a na zabezpečenie riadneho spracovania údajov, ako aj integrity a bezpečnosti údajov.
   Článok 18
   Poskytovanie údajov PNR ostatným vládnym orgánom Austrálie
   1.   Austrálsky úrad pre colnú správu a ochranu hraníc môže poskytnúť údaje PNR len tým vládnym orgánom Austrálie, ktoré sú uvedené v prílohe 2 a len na základe týchto bezpečnostných opatrení:

               a)

               prijímajúce vládne orgány zabezpečia údajom PNR bezpečnostné opatrenia uvedené v tejto dohode;

               b)

               údaje sa poskytnú výlučne na účely uvedené v článku 3;

               c)

               údaje sa poskytnú len v jednotlivých prípadoch, pokiaľ neboli anonymizované;

               d)

               pred poskytnutím údajov Austrálsky úrad pre colnú správu a ochranu hraníc dôkladne posúdi relevantnosť údajov, ktoré sa majú poskytnúť. Poskytnú sa len tie konkrétne prvky údajov PNR, ktoré sú jednoznačne preukázané ako nevyhnutné za konkrétnych okolností. V každom prípade sa poskytuje minimálne možné množstvo údajov;

               e)

               prijímajúce vládne orgány zabezpečia, že údaje sa nebudú ďalej zverejňovať bez povolenia Austrálskeho úradu pre colnú správu a ochranu hraníc a toto povolenie Austrálsky úrad pre colnú správu a ochranu hraníc neudelí s výnimkou účelov uvedených v článku 3 dohody.

         2.   Zoznam orgánov uvedený v prílohe 2 sa môže zmeniť a doplniť výmenou diplomatických nôt medzi zmluvnými stranami tak, aby zahŕňal:

               a)

               akékoľvek nástupnícke oddelenia alebo úrady tých, ktoré sú uvedené v prílohe 2, a

               b)

               všetky nové oddelenia a úrady zriadené po nadobudnutí platnosti tejto dohody, ktorých funkcie priamo súvisia s prevenciou, odhaľovaním, vyšetrovaním alebo trestným stíhaním teroristických trestných činov alebo závažnej nadnárodnej trestnej činnosti, a

               c)

               všetky existujúce oddelenia a úrady, ktorých funkcie nadobúdajú priamu súvislosť s prevenciou, odhaľovaním, vyšetrovaním alebo trestným stíhaním teroristických trestných činov alebo závažnej nadnárodnej trestnej činnosti.

         3.   Pri prenose analytických informácií obsahujúcich údaje PNR získané podľa tejto dohody sa musia dodržiavať bezpečnostné opatrenia uplatňované na údaje PNR v tomto článku.
   4.   Nič v tomto článku nebráni zverejňovaniu údajov PNR, keď je to potrebné na účely článku 3 ods. 4 a 5 a článku 10.
   Článok 19
   Prenosy orgánom tretích krajín
   1.   Austrálsky úrad pre colnú správu a ochranu hraníc môže prenášať údaje PNR len konkrétnym orgánom tretích krajín na základe týchto bezpečnostných opatrení:

               a)

               Austrálsky úrad pre colnú správu a ochranu hraníc je presvedčený, že prijímajúci orgán tretej krajiny súhlasil s tým, že poskytne preneseným údajom rovnaké bezpečnostné opatrenia, aké sú stanovené v tejto dohode;

               b)

               údaje PNR môže dostať iba ten orgán tretej krajiny, ktorého funkcie priamo súvisia s prevenciou, odhaľovaním, vyšetrovaním a trestným stíhaním teroristických trestných činov alebo závažnej nadnárodnej trestnej činnosti;

               c)

               údaje sa prenášajú výlučne s cieľom prevencie, odhaľovania, vyšetrovania a trestného stíhania teroristických trestných činov alebo závažnej nadnárodnej trestnej činnosti uvedeným v článku 3;

               d)

               údaje sa prenášajú len v jednotlivých prípadoch;

               e)

               pred prenosom údajov Austrálsky úrad pre colnú správu a ochranu hraníc starostlivo posúdi relevantnosť údajov, ktoré majú byť prenesené. Prenášajú sa len tie konkrétne prvky údajov PNR, ktoré sú zreteľne preukázané ako nevyhnutné za konkrétnych okolností. V každom prípade sa prenáša minimálne možné množstvo údajov;

               f)

               keď si je Austrálsky úrad pre colnú správu a ochranu hraníc vedomý toho, že sa prenášajú údaje o štátnom príslušníkovi alebo obyvateľovi členského štátu, príslušné orgány daného členského štátu musia byť pri najbližšej vhodnej príležitosti informované o danej záležitosti;

               g)

               Austrálsky úrad pre colnú správu a ochranu hraníc je presvedčený, že prijímajúci orgán tretej krajiny súhlasil s tým, že uchová údaje PNR len dovtedy, kým sa neuzavrie príslušné vyšetrovanie alebo trestné stíhanie alebo kým sa nevykoná sankcia, alebo tieto údaje už viac nebudú požadované na účely uvedené v článku 3 ods. 4, a v žiadnom prípade nie dlhšie, ako to bude potrebné;

               h)

               Austrálsky úrad pre colnú správu a ochranu hraníc je presvedčený, že prijímajúci orgán tretej krajiny súhlasil s tým, že nebude ďalej prenášať údaje PNR;

               i)

               Austrálsky úrad pre colnú správu a ochranu hraníc zabezpečí v prípade potreby, aby bol cestujúci informovaný o prenose jeho údajov PNR.

         2.   Pri prenose analytických informácií obsahujúcich údaje PNR získané podľa tejto dohody sa musia dodržiavať bezpečnostné opatrenia uplatňované na údaje PNR v tomto článku.
   3.   Nič v tomto článku nebráni zverejňovaniu údajov PNR, keď je to potrebné na účely článku 3 ods. 4.
   KAPITOLA III

      MODALITY PRENOSOV

   Článok 20
   Metóda prenosu
   Na účely tejto dohody zmluvné strany zabezpečia, že leteckí dopravcovia uskutočňujú prenos údajov PNR Austrálskemu úradu pre colnú správu a ochranu hraníc výlučne na základe pasívneho spôsobu (push method) a v súlade s týmito postupmi:

               a)

               Leteckí dopravcovia uskutočňujú prenos údajov PNR elektronickými prostriedkami v súlade s technickými požiadavkami Austrálskeho úradu pre colnú správu a ochranu hraníc alebo v prípade technickej poruchy akýmikoľvek inými vhodnými prostriedkami zabezpečujúcimi náležitú úroveň bezpečnosti údajov.

               b)

               Leteckí dopravcovia uskutočňujú prenos údajov PNR s použitím dohodnutého formátu posielania správ.

               c)

               Leteckí dopravcovia uskutočňujú prenos údajov PNR bezpečným spôsobom s použitím spoločných protokolov, ktoré vyžaduje Austrálsky úrad pre colnú správu a ochranu hraníc.

         Článok 21
   Frekvencia prenosu
   1.   Zmluvné strany zabezpečia, že leteckí dopravcovia prenášajú Austrálskemu úradu pre colnú správu a ochranu hraníc všetky požadované údaje PNR o cestujúcich opísané v článku 20 maximálne v piatich plánovaných časových momentoch na jeden let, pričom prvý moment nastane do 72 hodín pred plánovaným odletom. Austrálsky úrad pre colnú správu a ochranu hraníc oznámi leteckým dopravcom konkrétne časy pre prenos údajov.
   2.   V osobitných prípadoch, keď existuje náznak, že je potrebný rýchly prístup s cieľom reagovať na konkrétnu hrozbu súvisiacu s teroristickými trestnými činmi alebo závažnou nadnárodnou trestnou činnosťou, Austrálsky úrad pre colnú správu a ochranu hraníc môže požiadať leteckého dopravcu, aby poskytol údaje PNR pred prvým plánovaným prenosom. Pri vykonávaní tejto obozretnosti Austrálsky úrad pre colnú správu a ochranu hraníc koná uvážlivo a primerane a používa výlučne pasívnu metódu.
   3.   V osobitných prípadoch, keď existuje náznak, že je potrebný prístup s cieľom reagovať na konkrétnu hrozbu súvisiacu s teroristickými trestnými činmi alebo závažnou nadnárodnou trestnou činnosťou, Austrálsky úrad pre colnú správu a ochranu hraníc môže požiadať leteckého dopravcu, aby preniesol údaje PNR medzi pravidelnými prenosmi alebo po pravidelných prenosoch uvedených v odseku 1. Pri vykonávaní tejto obozretnosti Austrálsky úrad pre colnú správu a ochranu hraníc koná uvážlivo a primerane a používa výlučne pasívnu metódu.
   KAPITOLA IV

      VYKONÁVACIE A ZÁVEREČNÉ USTANOVENIA

   Článok 22
   Neodchýlenie/Vzťah s inými dokumentmi
   1.   Táto dohoda nevytvára ani neudeľuje žiadne právo alebo výhodu žiadnej osobe alebo subjektu, súkromnému či verejnému. Každá zmluvná strana zabezpečí, že ustanovenia tejto dohody sa budú riadne vykonávať.
   2.   Nič v tejto dohode neobmedzuje práva alebo bezpečnostné opatrenia obsiahnuté v právnych predpisoch Austrálie.
   3.   Nič v tejto dohode sa neodchyľuje od existujúcich povinností v rámci akýchkoľvek dokumentov o dvojstrannej vzájomnej právnej pomoci medzi Austráliou a členskými štátmi Európskej únie zameraných na pomoc pri žiadosti o získanie údajov pre dokazovanie v trestných konaniach týkajúcich sa terorizmu alebo závažnej nadnárodnej trestnej činnosti.
   Článok 23
   Riešenie sporov a pozastavenie vykonávania dohody
   1.   Akýkoľvek spor, ktorý vznikne z výkladu, uplatňovania alebo vykonávania tejto dohody, a všetky s tým súvisiace záležitosti dávajú podnet na konzultácie medzi zmluvnými stranami s cieľom dosiahnuť vzájomne vyhovujúce riešenie vrátane toho, že sa každej zmluvnej strane poskytne možnosť súhlasiť s riešením v primeranej lehote.
   2.   Ak konzultácie nepovedú k vyriešeniu sporu, každá zmluvná strana môže pozastaviť vykonávanie tejto dohody písomným vyrozumením diplomatickou cestou, pričom každé takéto pozastavenie nadobudne účinnosť 120 dní po dátume uvedeného vyrozumenia, pokiaľ sa zmluvné strany nedohodnú inak.
   3.   Každé pozastavenie sa skončí okamžite po vyriešení sporu k spokojnosti Austrálie a EÚ.
   4.   Bez ohľadu na akékoľvek pozastavenie vykonávania tejto dohody sa budú všetky údaje, ktoré získa Austrálsky úrad pre colnú správu a ochranu hraníc podľa podmienok tejto dohody, naďalej spracúvať v súlade s bezpečnostnými opatreniami tejto dohody vrátane ustanovení o uchovávaní a vymazávaní údajov.
   Článok 24
   Konzultácia a preskúmanie
   1.   Zmluvné strany sa vzájomne informujú o všetkých legislatívnych alebo regulačných zmenách, podľa možnosti pred ich prijatím, ktoré môžu vážne ovplyvniť vykonávanie tejto dohody. Usudzuje sa, že odkazy v tejto dohode na austrálsky právny poriadok zahŕňajú všetky nasledujúce právne predpisy.
   2.   Zmluvné strany spoločne preskúmajú vykonávanie tejto dohody a všetky s tým súvisiace záležitosti jeden rok po nadobudnutí platnosti tejto dohody a následne pravidelne počas trvania tejto dohody a dodatočne na základe žiadosti ktorejkoľvek zmluvnej strany. Zmluvné strany súhlasia s tým, že preskúmanie by malo najmä preveriť mechanizmus maskovania údajov v súlade s článkom 16 ods. 1 písm. b), všetky ťažkosti súvisiace s operačnou účinnosťou a nákladovou efektívnosťou uvedeného mechanizmu, ako aj skúsenosti získané s podobnými mechanizmami v iných vyspelých systémoch PNR vrátane systému EÚ. Ak neexistuje žiadny operačne účinný a nákladovo efektívny mechanizmus, namiesto neho bude prístup k údajom obmedzený archivovaním a môže byť prístupný len tým spôsobom, že anonymizované údaje budú prístupné podľa článku 16.
   3.   Zmluvné strany sa vopred dohodnú o spoločnom preskúmaní svojich modalít a vzájomne si oznámia zloženie svojich príslušných skupín. Na účely spoločného preskúmania bude Európsku úniu zastupovať Európska komisia a Austráliu bude zastupovať Austrálsky úrad pre colnú správu a ochranu hraníc. Členmi skupín môžu byť experti na ochranu údajov a presadzovanie práva. V súlade s platnými právnymi predpismi sa od každého účastníka spoločného preskúmania vyžaduje, aby rešpektoval dôverný charakter diskusií a mal náležité povolenia prístupu k tajným informáciám. S cieľom spoločného preskúmania Austrálsky úrad pre colnú správu a ochranu hraníc zabezpečí prístup k príslušným dokumentom, systémom a pracovníkom.
   4.   Zmluvné strany preskúmajú dohodu, najmä jej operačnú účinnosť, najneskôr štyri roky po nadobudnutí jej platnosti.
   5.   Na základe spoločného preskúmania Európska komisia predloží správu Európskemu parlamentu a Rade Európskej únie. Austrália dostane príležitosť predložiť písomné pripomienky, ktoré budú tvoriť prílohu k správe.
   6.   Keďže vytvorenie systému EÚ PNR by mohlo zmeniť kontext tejto dohody, ak a kedy bude systém EÚ PNR prijatý, zmluvné strany sa poradia, či bude potrebné túto dohodu zodpovedajúcim spôsobom upraviť.
   Článok 25
   Ukončenie dohody
   1.   Ktorákoľvek zmluvná strana môže kedykoľvek vypovedať túto dohodu písomným oznámením cez diplomatické kanály. Ukončenie dohody nadobudne účinnosť 120 dní od dátumu prijatia takéhoto oznámenia alebo sa zmluvné strany dohodnú inak.
   2.   Bez ohľadu na akékoľvek ukončenie platnosti tejto dohody sa budú všetky údaje, ktoré získa Austrálsky úrad pre colnú správu a ochranu hraníc podľa podmienok tejto dohody, naďalej spracúvať v súlade s bezpečnostnými opatreniami tejto dohody vrátane ustanovení o uchovávaní a vymazávaní údajov.
   Článok 26
   Obdobie platnosti
   1.   S výhradou článku 25 táto dohoda zostane v platnosti sedem rokov od dátumu nadobudnutia jej platnosti.
   2.   Po uplynutí obdobia uvedeného v odseku 1, ako aj každého následného obdobia obnovenia dohody podľa tohto odseku bude dohoda obnovená na následné sedemročné obdobie, pokiaľ jedna zo zmluvných strán písomne nevyrozumie diplomatickými kanálmi druhú zmluvnú stranu o svojom úmysle neobnoviť dohodu s predstihom najmenej dvanásť mesiacov.
   3.   Bez ohľadu na akékoľvek uplynutie platnosti tejto dohody sa budú všetky údaje, ktoré získa Austrálsky úrad pre colnú správu a ochranu hraníc podľa podmienok tejto dohody, naďalej spracúvať v súlade s bezpečnostnými opatreniami tejto dohody vrátane ustanovení o uchovávaní a vymazávaní údajov.
   Článok 27
   Údaje PNR prijaté pred nadobudnutím platnosti tejto dohody
   Austrália zaobchádza so všetkými údajmi PNR, ktoré budú v držbe Austrálskeho úradu pre colnú správu a ochranu hraníc v čase nadobudnutia platnosti tejto dohody, v súlade s ustanoveniami tejto dohody. Žiadne údaje však nesmú byť utajené pred 1. januárom 2015.
   Článok 28
   Územná pôsobnosť
   1.   V súlade s odsekmi 2 až 4 sa táto dohoda uplatňuje na území, na ktoré sa vzťahuje Zmluva o Európskej únii a Zmluva o fungovaní Európskej únie, a na území Austrálie.
   2.   Táto dohoda sa uplatňuje v Dánsku, Spojenom kráľovstve alebo v Írsku, iba ak Európska komisia písomne oznámi Austrálii, že Dánsko, Spojené kráľovstvo alebo Írsko sa rozhodli byť touto dohodou viazané.
   3.   Ak pred nadobudnutím platnosti tejto dohody Európska komisia oznámi Austrálii, že sa dohoda bude uplatňovať v Dánsku, Spojenom kráľovstve alebo v Írsku, uplatňovanie dohody na území uvedeného štátu sa začne tým istým dňom ako v ostatných členských štátoch Európskej únie, ktoré sú touto dohodou viazané.
   4.   Ak po nadobudnutí platnosti tejto dohody Európska komisia oznámi Austrálii, že sa dohoda uplatňuje v Dánsku, Spojenom kráľovstve alebo v Írsku, bude sa táto dohoda uplatňovať na území uvedeného štátu od prvého dňa po prijatí tohto oznámenia Austráliou.
   Článok 29
   Záverečné ustanovenia
   1.   Táto dohoda nadobúda platnosť prvým dňom mesiaca nasledujúceho po dátume, ku ktorému si zmluvné strany vymenili oznámenia o ukončení svojich vnútorných postupov potrebných na tento účel.
   2.   Táto dohoda nahrádza Dohodu medzi Európskou úniou a Austráliou o spracúvaní a prenose údajov zo záznamu o cestujúcom (PNR) s pôvodom v Európskej únii leteckými dopravcami Austrálskej colnej správe, ktorá bola uzavretá v Bruseli 30. júna 2008 a ktorá sa prestane uplatňovať po nadobudnutí platnosti tejto dohody.

      V Bruseli 29. septembra 2011 v dvoch pôvodných vyhotoveniach v anglickom jazyku. Táto dohoda sa vyhotoví aj v bulharskom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom a talianskom jazyku, pričom každé znenie je rovnako autentické. V prípade rozdielu má pred ostatnými jazykovými verziami prednosť anglické znenie.

         Za Európsku úniu

         Za Austráliu

   PRÍLOHA 1
   Prvky údajov PNR uvedené v článku 2 písm. f), ktoré musia leteckí dopravcovia poskytnúť Austrálskemu úradu pre colnú správu a ochranu hraníc, ale len ak ich už zhromažďujú:

               1.

               Kód lokalizačného záznamu PNR

               2.

               Dátum rezervácie/vystavenia letenky

               3.

               Dátum(-y) plánovanej cesty

               4.

               Meno (mená)

               5.

               Dostupné informácie z programov pre často cestujúcich a o výhodách (t. j. bezplatné letenky, vyššia trieda atď.)

               6.

               Ďalšie mená v PNR vrátane počtu cestujúcich v rámci jedného PNR

               7.

               Všetky dostupné kontaktné informácie (vrátane pôvodcu informácií)

               8.

               Všetky dostupné informácie o platbe/fakturovaní (bez podrobností o iných transakciách, ktoré sa uskutočnili kreditnou kartou alebo z účtu, ktoré nesúvisia s cestovnou transakciou)

               9.

               Trasa cesty pre konkrétny PNR

               10.

               Cestovná kancelária/zástupca cestovnej kancelárie

               11.

               Informácie týkajúce sa spoločného využívania kódu

               12.

               Oddelené/rozdelené informácie

               13.

               Štatút cestujúceho počas cesty (vrátane potvrdení a štatútu pri registrácii)

               14.

               Informácie o letenke vrátane čísla letenky, o jednosmerných letenkách a automatizovanom výpočte cestovného

               15.

               Všetky informácie o batožine

               16.

               Informácia o sedadle vrátane čísla sedadla

               17.

               Všeobecné poznámky vrátane informácií OSI, SSI a SSR

               18.

               Akékoľvek zhromaždené informácie APIS

               19.

               Všetky doterajšie zmeny v údajoch PNR uvedených v bodoch 1 až 18

         PRÍLOHA 2
   Zoznam ďalších vládnych orgánov Austrálie, ktorým je Austrálsky úrad pre colnú správu a ochranu hraníc oprávnený poskytovať údaje PNR:

               1.

               Australian Crime Commission (Austrálska kriminálna komisia);

               2.

               Australian Federal Police (Austrálska federálna polícia);

               3.

               Australian Security Intelligence Organisation (Austrálska bezpečnostná spravodajská organizácia);

               4.

               Commonwealth Director of Public Prosecutions (Federálny vrchný štátny zástupca);

               5.

               Department of Immigration and Citizenship (Ministerstvo pre imigráciu a občianstvo);

               6.

               Office of Transport Security, Department of Infrastructure and Transport (Úrad pre bezpečnosť dopravy, Oddelenie infraštruktúry a dopravy).


title: 2007/541/ES,Euratom: Rozhodnutie Rady a Komisie z  28. júna 2007 o uzatvorení protokolu k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Ruskou federáciou na druhej strane s cieľom zohľadniť pristúpenie Bulharskej republiky a Rumunska k Európskej únii

text:
               1.8.2007

               SK

               Úradný vestník Európskej únie

               L 200/44

      ROZHODNUTIE RADY A KOMISIE

   z 28. júna 2007
   o uzatvorení protokolu k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Ruskou federáciou na druhej strane s cieľom zohľadniť pristúpenie Bulharskej republiky a Rumunska k Európskej únii
   (2007/541/ES, Euratom)
   RADA EURÓPSKEJ ÚNIE,
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva, a najmä na jej článok 44 ods. 2, poslednú vetu článku 47 ods. 2, článok 55, článok 57 ods. 2, článok 71, článok 80 ods. 2, článok 93, článok 94, článok 133 a článok 181a v spojení s druhou vetou článku 300 ods. 2 a prvým pododsekom článku 300 ods. 3,
   so zreteľom na Zmluvu o založení Európskeho spoločenstva pre atómovú energiu, a najmä na druhý odsek jej článku 101,
   so zreteľom na Akt o pristúpení Bulharska a Rumunska, a najmä na jeho článok 6 ods. 2,
   so zreteľom na návrh Komisie,
   so zreteľom na stanovisko Európskeho parlamentu (1),
   so zreteľom na súhlas Rady podľa článku 101 Zmluvy o založení Európskeho spoločenstva pre atómovú energiu,
   keďže:

               (1)

               Protokol k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Ruskou federáciou na druhej strane s cieľom zohľadniť pristúpenie Bulharskej republiky a Rumunska k Európskej únii bol podpísaný v mene Európskych spoločenstiev a ich členských štátov 23. apríla 2007.

               (2)

               Protokol sa až do nadobudnutia platnosti vykonáva predbežne od 23. apríla 2007.

               (3)

               Protokol by sa mal schváliť,

         ROZHODLI TAKTO:
   Článok 1
   Týmto sa v mene Európskeho spoločenstva, Európskeho spoločenstva pre atómovú energiu a členských štátov schvaľuje protokol k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Ruskou federáciou na druhej strane s cieľom zohľadniť pristúpenie Bulharskej republiky a Rumunska k Európskej únii.
   Text protokolu je pripojený k tomuto rozhodnutiu (2).
   Článok 2
   Predseda Rady vydá, v mene Európskeho spoločenstva a jeho členských štátov oznámenie stanovené v článku 3 protokolu (3). Predseda Komisie zároveň vydá takéto oznámenie v mene Európskeho spoločenstva pre atómovú energiu.

      V Luxemburgu 28. júna 2007

            Za Radu

            predseda

         S. GABRIEL

            Za Komisiu

            predseda

         José Manuel BARROSO

      (1)  Stanovisko zo 7. júna 2007 (zatiaľ neuverejnené v úradnom vestníku).

      (2)  Ú. v. EÚ L 119, 9.5.2007, s. 32.

      (3)  Dátum nadobudnutia platnosti protokolu uverejní Generálny sekretariát Rady v Úradnom vestníku Európskej únie.


title: 2004/725/ES: Rozhodnutie Európskeho parlamentu z 21. apríla 2004 o udelení absolutória v súvislosti s plnením všeobecného rozpočtu Európskej únie za finančný rok 2002 — Časť V — Dvor audítorov

text:
               21.4.2004

               SK

               Úradný vestník Európskej únie

               L 330/19

         ROZHODNUTIE EURÓPSKEHO PARLAMENTU
   z 21. apríla 2004
   o udelení absolutória v súvislosti s plnením všeobecného rozpočtu Európskej únie za finančný rok 2002 — Časť V — Dvor audítorov
   (2004/725/ES)

    ---documentbreak---

               21.4.2004

               SK

               Úradný vestník Európskej únie

               L 330/19

         UZNESENIE
   Európskeho parlamentu obsahujúce sprievodné poznámky k rozhodnutiu o udelení absolutória v súvislosti s plnením všeobecného rozpočtu Európskej únie za finančný rok 2002 — Časť V — Dvor audítorov